
PARODIOJ KAJ PASTIĈOJ HENRI BAUPIERRE 


Kun tri koloraj dekoracioj de GERARD JAQUES 
kaj unu nigra de MANOLO MILLARES 


PECINENE 


PARODIOJ KAJ PASTIĈOJ 


IMPRENTA GUTENBERG—LA LAGUNA DE TENERIFE 
PEG EON. TE 809 1981 J. REGULO ELDONISTO LA LAGUNA 


MCMLXII 


PRO LOGO DE MINORA ĜENRO 


En la komenco de l' jarcento du ebloj sin propo- 
nadis al la plej ambiciaj esperantistoj: ellerni la lingvon 
aŭ fariĝi membro de la Lingva Komitato. Kelkaj es- 
cepte dotitaj homoj sukcesis honorinde kumuli ambaŭ 
ŝajne neakordigeblajn aŭ eĉ reciproke ekskluzivajn 
okupojn. La aliaj tute libere elektis sian vojon. Estis 
ja feliĉa epoko! 

La juna generacio, al kiu mi apartenas, estas malpli 
favorata. La kvarcentpiedan Lingvan Komitaton nun 
anstataŭas Akademio, kies eminentaj kapoj tiel admi- 
rinde mastras la lingvon, ke ili akceptas inter si nur 
tian kandidaton, kiu sukcese travojis la labirintan 
ĝangalon de la pasivaj participoj. Entute tre fermita 
rondo. Do, aal la cetero de nia diligenta kolegaro restas 
sole la solvo de fervora studado. Diversaj rimedoj 
ekzistas: verki libron, gvidi superan kurson, prepariĝi 
por la Internacia Diplomo aŭ eĉ legi nian literaturon. 
Tiun lastan mi elektis tuj post la elementa kurso, sed 
mia sperto estas ankoraŭ tro freŝa, ol ke mi povus utile 
rekomendi la metodon. 

Al la movado mi aliĝis en decembro 1958, ĝuste 
kiam la Akademio anoncis la oficialigon de la vorto 
Esperanto kaj de aliaj neologismoj: ĉial, ĉies, ĉiom, ne- 
nial, neniom, ties, anglo, franco, germano, hispano, polo, 
ruso, se ne paroli pri la liternomoj de nia alfabeto. 
Sed la du faktoj estis absolute sendependaj! 


En la provincurbaj grupoj de mia lando oni multe 
uzas la vorton Esperanto, kvankam oni kutime konver. 
sacias en la franca lingvo, en kiu ĝi jam delonge estas 
oficiale akceptita. Praktikon la nova membro povas 
akiri per korespondado kaj literaturo. Mi legis plurajn 
librojn, el kiuj pleje min amuzis La Internacia Lingvo 
de D-ro Ivo Lapenna. Kaj poste mi komencis noti 
miajn impresojn, provante imiti la stilon de iuj niaj 
verkistoj. Tion jam faris Miŝu Beraru en 1928, William 
Auld en 1959, Reto Rossetti en 1959, kaj eble aliaj 
nekonataj talentuloj. Precipe en versa formo. 

La sekvantaj specimenoj estas ne la rezulto de 
longjara intimiĝo kun la koncernaj aŭtoroj, nek la 
elmontro de ia faka kompetento, sed bukedo de im- 
presoj rikoltitaj dum unumonata ferio en esperanta 
biblioteko. Tamen la preparado foje min absorbis tiel 
profunde, ke mi perdis kelkajn kilogramojn. Amikoj 
miris, ke tiom da galo povis loĝi en juna homo. Eble 
tial la frukto aspektas pli verde flava, ol matura. 

Kuraĝigojn mi ricevis diversmaniere de profesoro 
Waringhien, de Willam Auld, de Clelia Conterno, 
de Marjorie Boulton pri unu aŭ du pecoj, sed tiun ĉi 
libroforman debuton mi ŝuldas al la fervora kaj amika 
instigo de Juan Regulo Perez. Al ili ĉiuj, kaj al multaj 
aliaj, mi deziras esprimi sinceran dankon kaj elkoran 
pardonpeton. 

Estas bedaŭrinde, ke tian pastiĉan kolekton ne 
provis doni al ni iu el la vere spritaj kaj kompetentaj 
homoj en nia movado. llin kutime okupas pli gravaj 
taskoj. Aŭ, espereble, ili jam tenas en manuskripto 
la atendatan re-galaĵon por venonta tempo. Dume nin 
konsolu la penso, ke komparante la jenajn specimenojn 
kun la originala stilo, la leganto faros profitodonajn 

observojn, kaj ĝuste pro miaj eraroj kaj mistrafoj, tiom 
pli ŝatos kaj admiros la meritojn de niaj verkistoj. 
Inter multaj mankoj la kajero havos almenaŭ unu 
utilon. 

Pluraj gravaj verkistoj forestas el la kolekto, ne 
ĉar mi volis ilin ignori, sed ĉar mi ne sukcesis trovi 
la necesan libron aŭ, pli ofte, adekvatan formon de 
pastiĉo. Aliaj certe meritus pli indan trakton, kaj mi 
la salajron de bubeca impertinento. Feliĉe la kritiko 
estas unu el la vivaj fortoj de nia movado! 


HENRI BAUPIERRE 
Belfort, septembro 1961. 


TH. CART 


LAŬDE AL LA BIDEO 
Al S-ro C. Bourlet, direktoro de «La Revuo» 


Sinjoro, 

Ĉar mi skribis en la «Lingvo Internacia», ke la Vor- 
taro de S-ro Grosjean-Maupin estas ne nur malbona 
vortaro, sed ankaŭ malbona ago — kontraŭ Esperanto, 
kompreneble — vi demandas: Kial? 

Mi respondas al vi, sinjoro: ĝi estas malbona ne 
nur ĉar en ĝi troviĝas multaj, tro multaj radikoj, kies 
utileco estas diskutebla, sed precipe ĉar mankas en 
ĝi la vorto BIDEO. Estas malbona ago sisteme enkon- 
duki nebezonatajn terminojn en komunan vortaron 
kaj rufuzi la utilan, eĉ necesegan BIDEO, kiu signas 
objekton uzatan ĉiutage kaj ĉiunokte de la civilizitaj 
popoloj. 

Cetere, la saman kritikon mi direktas ankaŭ al la 
Plena Vortaro de Rektoro Boirac kaj al la Vortaro de 
Esperanto de S-ro Kabe. 

Por nomi tiun gravan objekton, plenan de “privata” 
valoro kaj de “socia” signifo, S-ro Grosjean-Maupin 
proponas la vorton lav-seĝo, kies senco estas neklara. 
Se oni volus ĝin pliprecizigi tiel, ke la spirito perceptu 
tuj la ĝustan bildon, oni ricevus pezan kunmetaĵon 
kun tre ĝena karakterizilo... Ne, sinjoro, tia vorto 
estas neebla, barbara, netolerebla por delikata orelo. 

Vi konsentos, sinjoro, ke BIDEO sonas elegante, 
malpeze, diskrete kaj poezie. La radiko ne estas sen- 
tradicia: ĝi devenas el la sanskrita bidatha, kiun oni 

povas legi en la veda himno Joniapura. En sia latina 
formo dativa bideo — el bideus — ĝi signas kultilon 
dediĉitan al du dioj. Kiuj dioj? Tion, sinjoro, vi faci- 
le divenos. 

Ofte mi pledis por la necesa persona sinforgese- 
mo. Tamen tiu sinteno havas limojn kaj en kelkaj 
okazoj ĝi estus tute malaprobinda. Ankoraŭ pli ofte 
mi rekomendis la netuŝeblecon de l' fundamento. Ek- 
zistas tamen cirkonstancoj, kiuj postulas, ke la funda- 
menton oni ne nur tuŝu, sed ankaŭ nepre duŝu por 
konservi ĝin pura. Pri tiu temo mi ĵus legis fabelon 
tradukitan el jonia dialekto. Mi ne povas ĝin citi, ĉar 
en la teksto mi trovis la vorton HEZITI, kiun ni devas 
senŝanceliĝe kondamni kiel mopenaĵon. 

La Akademio, kies prezidanto mi estas, ne havas 
la rajton erari. Tial ĝi prave rifuzas la vorton HEZITI. 
La Akademio povas akcepti nur tion, kion la vivo, la 
praktiko montris akceptinda, bona, pura. Tial ĝi prave 
akceptos la vorton BIDEO. 

Kun tiu duobla konvinko mi dufoje salutas vin 


bideofile via 


TH. CART 

HENRI VALLIENNE 


LA NOVA MONTO 


Printempe, tuj kiam naturamegulo 
De monto venkita karesas pintaĵon, 
Li vidas, ke nuboj, por sia okulo, 
Maskigas de tero la vastan vidaĵon. 


Li tamen la ecojn kaj aĵojn divenos. 
De beloj naturaj vastiĝos la kono: 

Li ilin esploros kaj fine alvenos 

Al dolĉa varmeco sub nuba la zono. 


Li, forte logita de tiu mistero, 

De pintoj venkitaj forlasis supraĵon, 
Kaj mane, genue rampante sur tero, 
Malsupreniradas en valan kavaĵon. 


Li iras kaj miras: en plena reveco, 
Du manoj palpadas, larĝiĝas pupiloj, 
Kaj, pligrandigitaj pro la proksimeco, 
Detaloj nun ŝajnas malliliputiloj, 


Kaj fine de tero li sondas fundecon, 
De siaj sopiroj li, liberigita, 

Deziras mezuri nemezureblecon 
Kaj ilin dissemas en nokto venkita. 


Post kelkaj monatoj la parto ebena 
De tero leviĝas al monto kreskanta, 

Kaj ĉiu semajno ĝin faras pli plena: 
Li ĝojas pro rondo pli kaj pli iĝanta. 


Sed iom post iom, pro la nova monto, 
Aliaj du pintoj supraĵon mallevas. 

Fiere li kredas nun pri la Estonto, 

Ĉar homoj demandos Ĉu li?, kaj li revas. 

L. DE BEAUFRONT 


LA VIRO EL MIAMIO 


Viro tre stranga venis viziti min dum mi sidadis 
ĉe mia skribotablo. Malgrasa, palvizaĝa, kun pinta 
bruna barbo, lip- kaj vangharoj zorge flegitaj, nazumo 
kaj blanka vaska ĉapo, kiun li lasis sur la kapo kvazaŭ 
krono. 

Apenaŭ salutinte min, li sidiĝis neinvitite, kva- 
zaŭ li konus min jam de tre longe, kaj diris tute 
senceremonie: 

«Ne ĝenu vin, mi petas; finu vian laboron; mi havas 
tempon kaj sekve mi povas atendi pacience». 

Mi volis daŭrigi la reviziadon de mia Komentario 
pri la Esperanto-Gramatiko, kiam mi ekpensis, ke estus 
konduto malĝentila tiel agi kontraŭ komo, kiu ŝajnis 
esti grandmerita kaj altranga. Mi returnis min al li, 
kaj longe serĉadis, kian aĝon li havas, kaj ankoraŭ nun 
mi ne povus diri, sed mi juĝis, ke li estas almenaŭ 
kvindek-jara. 

Tiam li komencis paroladon, en kiu mi distingis, 
ke li venis de Miamio por prezenti en Parizo sian adop- 
titan infanon, kiu kostis al li multe da klopodoj, tial 
ke ĝi estis malsana tuj de ĝia naskiĝo. Mi demandis 
min, ĉu tiu adoptito estas knabo aŭ knabino, ĉar nenian 
precizan informon li donis pri tio ĉi. 

«Ĉu la gepatroj de la infano ankoraŭ vivas?» mi 
demandis, 

«Jes, sed ili disiĝis post malfeliĉa amo. Ili estis 
Esperseno kaj Kultura, kiun Emilo, la blinda svatisto, 
malavare dotis». 

En tiu momento mi demandis min, ĉu mia vizitanto 
ne estus ia frenezulo. Sed el la cetero de nia interpa- 
rolado, mi konkludis, ke li estas ne idiota, sed idista. 

«Senkulpigu min», daŭrigis li «kaj ne miru pri mia 
senceremonieco kontraŭ vi, ĉar mi havas karakteron 
konfideman: via Esperanto havas multajn difektojn, 
sed oni facile povus ĝin reformi kaj la saĝeco estas 
penadi konstante pri tiu perfektigado ...» 

Komprenante, ke la babilulo ne haltos, se mi ne 
haltigos lin, mi kolere frapis la skribotablon per mia 
Komentario kaj ekkriis: 

«Sinjoro! Tuj ĉesu aŭ mi ĉesigos vin. Esperanto 
tute ne bezonas reformon: KIA ĝi estas, TIA ĝi restos, 
ĝis mia morto!» 

«Ĉu vi do ne havas ambicion?» 

«Judaso!» mi murmuris. 

«Mi tre ĝojas. Kaj mi» aldonis li kun rideto gri- 
maca, «mi estas Ido, nomo pseŭda, kiel la titolo de 
markizo, kiun mi alprenis, ĉar mi estas Ruzujano. Mi 
estas tre ofendita homo, kiun oni provis elpeli, Mia 
unua naskito malaperis mistere, eble sufokita en ŝran- 

ko. Sed, pardonu, mi devas iri en la juĝejon». 

«Por kion fari?» 

«Por defendi vian Esperanton teorie, sed praktike 
por ĝin subfosi, ĉar mi preferas pli mian adoptitan 
idon...» 

«Fripono!» mi ekkriis. Ĉu vi scias nur trompi kaj 
perfidi?» 

«Trompi kaj perfidi! Nur tiujn ĉi du vortojn 
vi scias, sed la saman ideon mi povus esprimi per 

trompar, perfidar, subreptar, eskrokar, frustrar, prevari- 
kar, trahizar ...» 

«Se ne paroli pri adjuvar t. e. trompi iun ŝajnigante 
lin helpi». 

«Kiu adjuvas estas adjuvanto». 

«Absar t. e. mallojale forlasi iun en amara horo». 

«Kiu absis estas absinto». 

«Bofrar t. e. perfidi fraton». 

«Kiu bofros estas bofronto!» 

«Kanajlo!» mi tondris ĵetante mian inkujon rekte 
en lian vizaĝon. 

Kaj tiel mi frakasis mian mirindan venecian spe- 
gulegon. 


H 


H. A. LUYKEN 


STRANGA HEREZAĴO 


Leonardo eliris el la Estaciĉn kaj dungis fiakron 
por provi liberiĝi el kvar trudemaj cargadores, ĉagre- 
nitaj pro tio, ke la nobla caballero volas mem porti 
sian gazeton, la jarlibron de U. E. A., verdan flageton 
kaj etan kvinpintan stelon. Tamen ĉiuj sin premis en 
la fiakron, kaj senkulpige klarigis al Leonardo, ke la 
luprezo estas tiom sama, tute egale, kiom da pasaĝeroj 
okupas la coche. Tuj kiam la veturilo survojiĝis al la 
Plaza Mayor, la kvar sinjoroj proponis al Leonardo 
samtempe cigarrillos, kaj montris preskaŭ malplezuron, 
kiam ĉi tiu malakceptis ilin, dirante kun afabla rideto: 

«Gracias, caballeros, yo... no ... fumas». 

Laca de la longa vojaĝo, Leonardo plezure fordonis 
sin al serena meditado plena de espero kaj profunda 
dankeco al Dio pro Lia ĝisnuna helpo. La fiakro estis 
agrable ombrita per ŝirmilo el blanka kotono kun 
verdaj strioj, pendanta super lia kapo. Tra inter- 
spaco inter la franĝoj de la ŝirmilo, li admiris la arkaĵ- 
ejon de la fama Catedral, konstruita sur la loko, kie 
staris ĝis antaŭ 354 jaroj la grandega Teocalli, antikva 
templo de la Aztekoj. Tio lin igis forskui lacecon kaj 
revemon, kaj rapide ekpensi pri la preparaj farotaĵoj. 
Tiam li rimarkis, ke liaj kvar kunveturintoj mistere 
malaperis. 


dok ok 

Don Uraneton Alardeo promenis frumatene en 
sia patio. Li estis nejuna kaj grava bienhavanto. Lia 
familio devenis el la Banda Oriental, pli precize el la 
gento de Uranos aŭ Hurones, kiuj donis sian nomon 
al Urugvajo, kaj jam en la deksesa jarcento sin konver- 
tis al la kristana religio. Lojala katoliko, fervora kaj 
fidela filo de la Eklezio, li de kelkaj monatoj sin sentis 
maltrankvila, ĉar danĝera, mistera herezaĵo minacas la 
landon. Oni parolis al li pri iu sekreta sekto pli terura 
ol la idolanoj de Quetzalcoatl, ol la kultanoj de Tezca- 
tlipoca, ol eĉ la adorantoj de Huitzilpochtli, la dio de la 
milito. Tial li fine decidis inviti al si la faman anglan 
detektivon Leonardo Marŝton, el noble ingles, kaj lin 
kore bonvenigis lastan nokton, kiam tiu alvenis al lia 
hacienda. 

Leonardo ĵus aperis en la patio samtempe kun 
bela knabino, havanta la aĝon de ĉirkaŭ dudek tri jaroj, 
kaj sur kies sanoplena vizaĝo ŝajne brilis petolema hu- 
moro. Sed la juna detektivo estis tro bona observanto 
por ne rimarki nuancon de fiereco en la belaj okuloj. 

«gComo ha pasado usted la noche?» Don Urane- 
ton salutis sian novan gaston ne nur kun tiu kavalireca 
afableco, tiom karakteriza por Meksikio, sed ankaŭ 
kun nepridubebla koreco. Kvankam Leonardo kaj la 
knabino jam sentis sin preskaŭ amikoj, la maljuna 
hacendado pensis, ke estas necese ceremonie inter- 
konatigi ilin: 

«Mia nevino, Dofia Semea de Risa. El sefior Leo- 
nardo Marŝton». 

Ambaŭ ridetante riverencis. Sin turnante al la 
junulo, Don Uraneton aldonis: 

«Ni esperantistoj ĉiuj kune laboris por certigi la 
sukceson de via sekreta vojaĝo, sed precipe la nifia», 

li ĝentile kapklinis al la nevino. «Ni vere admiras la 
noblecon de via entrepreno, seĥor Marŝton. Vi estas 
nia Sherlock Holmes, kaj nia movado farus al si gran- 
dan servon dungante vin je alta salajro». ; 

Leonardo ridetante montris per kapklino ŝaton pri 
la komplimento, kaj diris: 

«Mi antaŭrigardas kun granda plezuro la honoron 
utili al vi kaj al la movado. Mi povas jam anonci 
konfidence, ke la ĉefo de la hereza sekto pri kiu vi 
parolis al mi hieraŭ vespere estas irlandano nomata 
Huligan». 

En tiu momento, kun zarape kunfaldita sur la 
maldekstra ŝultro, pedn enkuris kaj ekkriis kun drame- 
ca svingo de la sombrero: 

«;Sefior mi amo! Dum la noche, dinamiteros provis 
detrui la statuon de Generalo Ibaĥez de Montevideo! 

«jCaramba! ;Quĉ coyotes!» malestime kriis Don 
Uraneton. 

«Feliĉe iu tranĉis ĝustatempe la deflagro-ŝnuron»,. 

«Tiun gardu sanktuloj!» 

«Ĉu Generalo Ibaĥez estas nacia heroo?» scivolis 
Leonardo. 

«Nacia kaj ... internacia» varme diris la knabino. 

«Mi supozas, ke li estis grava persono». 

«Ne nur estis, sed estas!» entuziasme rediris DoĤĥa 
Semea. 

«Li estas nia Vivanta Heroo» solene deklaris Don 
Uraneton, kaj poste aldonis: 

«Mi ŝatus koni la kuraĝan personon, kiu tranĉis 
la deflagro-ŝnuron. Ni tuj faru enketon pri tio». 

«Mi kredas, ke tio ne estos necesa» ridetis la 
nevino. 


«Kial, nifa?» 

«Nu, ĉar mi mem faris» ŝi respondis montrante 
arĝentan tondileton. 

«;Cielito lindo!» kriis la maljunulo kun profunda 
emocio, 

«Dume Leonardo, pardonu ... s-ro Marŝton, post- 
kuris la kvar fuĝantojn kaj kunkaptis ilin kun herkule- 
sa forto. Nun ili jam estas en la karcero ..,». 


El la corral aŭdiĝis kanto de la peones kun akom- 
pano de gitaro: 


Las mozas de Monle6n 
Se fueron all4 temprano. 


Tiel malaperis la terura sekto de la lapenoclastas. 

RICHARD SHARPE, F. B. E. A. 


EKSTRA VIVAĴO DE RO. ŜO. 


De nun, mia nomo estas Ro. Ŝo. el Turkio, sed mi 
ne estas turko. Mia avo estis anglo. Mia patro estis 
anglo. Sana homo ne povas deziri ion pli, ol esti kaj 
resti brita regnano. 

Mi naskiĝis en Pizo (mallongiĝo por Parizo). Mia 
patro estis oficisto en la Firmo Rothschild, el kiu li 
donace ricevis grandan silkmaŝan monujon kapablan 
enteni ne malpli ol £ 5.000.000 (elparolate funtojn 
sterlingajn laŭ Zamenhof). La monujo estis malplena, 
sed mi heredis ĝin. Tiam mi deziris viziti la Grandan 
Orienton kaj vojaĝis unue al Kospoli (mallongiĝo por 
Istanbulo) per velŝipo “The Star”, kapitano Green. 

Alveninte en Pera, mi tuj estis france alparolata 
de iu Filimi efendi, kiu proponis siajn servojn kontraŭ 
tre alte fiksita honorario. Li prezentis sin kiel “kona- 
tiĝi”, t. e. oficisto, kiu aranĝas renkontiĝojn de fremdaj 
sinjoroj kun junaj agrablaj fraŭlinoj. Sed mi opinius 
min la lasta persono post neniu, se mi akceptus liajn 
proponojn. Filimi efendi mem havis belegan amati- 
non, la adorindan Sesah Kebat, kiun li ĵaluze gardis 
kaj neniam prezentis al mi. Tiam Istanbulo estis urbe- 
go de pli, ol 1.000.000 loĝantoj, kiuj vivtenis sin precipe 
almozpetante unu de la alia. lam promenante pedi- 
bus apostolorum, mi trovis harpinglon en la defluilo, 
kaj tuj serĉis ĝian posedantinon, kiu estis neniu alia, 
ol la ĉarma Sesah Kebat. 

Mi rapide intimiĝis kun la juna virino, kiu en unu 
nokto, dum foresto de la amanto, instruis al mi la 
turkan tiel bone, ke elirante matene el ŝia ĉambro kaj 
renkontante la viron malantaŭ la pordo, mi povis 
saluti en tre flua lingvo: 

«Te koki, Filimi!» (Bonan matenon, Filimi!) 

Mi kuris al la haveno sub protekto de la polico, 
kaj tuj veturis al Odessa per la velŝipo “Zvjezda', kapi- 
tano Zelenin. La brita ĝenerala konsulo poste rakontis 
al mi, ke Filimi postkuris min kun granda tranĉilo ĝis 
la haveno, sed tie falis en barelon de melaso, el kiu li 
nur pene eltiriĝis. «He felt like licking himself», diris 
la konsulo. (Laŭvorte: li sentis deziron bati sin = tre 
bedaŭris pro sia stulteco). 


sie de ck 


Malpleniginte la Odesanajn monujojn, mi vojaĝis 
poste al Nodo (mallongiĝo por Nijnij-Novgorodo), kie 
mi implikiĝis en amuzan aventuron. Ĉar mia patro 
estis agento de la Firmo Wilson, Wilson and so on, mi 
ĉiam veturadis senpage. Sur la rivero Volga, ŝipo 
“Stenka Razin', kapitano Josip Nikodimiĉ Herakli, la 
riverŝipbiletvendistino, f-ino Maŝa Porvenko, postulis, 
ke mi pagu la veturkostojn. Mi rifuzis. Ŝi transdonis 
min al la polico, kiu kondukis min tuj al la malliberejo. 

Dum la nokto, mi lernis la rusan lingvon sufiĉe 
bone por klarigi mian aferon al la komisaro la mor- 
gaŭan tagon. Li tuj liberigis min. Maŝa atendis min 
ĉe la pordo de la malliberejo. Survoje, ŝi estis iom 
studinta Esperanton, kaj provis klarigi al mi, ke ŝi perdis 
sian ... Sed ŝi forgesis la vorton “perdi” kaj ankaŭ la 
nomon de la perditaĵo. Mi ankaŭ forgesis, kaj propo- 
nis la vorton “maltrovi'. Maŝa ridis konsenteme, kaj 

sugestis, ke mi venu al ŝia hejmo, kie ŝi montros al mi, 


kion ŝi maltrovis. 

«Ĉu vi perdis ĝin en via ĉambro?» mi demandis, 

«Ho jes» ŝi respondis. 

«Mia kara» mi diris, «vi estas pli logema, ol lo- 
gikema. Se vi perdis ĝin, kiel vi povus ĝin montri 
al mi?» 

«Nu, ĉu vi estus malknabo?» (rusa vorto signifanta 
naivulo). 

Mi sentis la bezonon tuj trankviligi ŝiajn dubojn 
tiurilate, kaj per fervora praktiko ni ambaŭ konvinkiĝis 
tre rapide pri la aglutina karaktero de la internacia 
lingvo. 

Entute mi restis ses semajnojn en Niĵnij Novgoro- 
do, senbalastigante mian sakon ... ĝis la lasta kopeko, 
La kaviaro kaj la ĉampanvino kostas freneze multe en 
la rusaj restoracioj. Mi ne volas diri, kie mi kutimis 
vespermanĝi, sed alian fojon mi tion faros ĉe Varvara 
Jegorovna, kiu havas ĉiam freŝan bieron kaj varmajn 
kolbasojn. 

Monaton poste mi alvenis al Turkio, kie mi ĝoje 
retrovis f-inon Sesah Kebat. Post la morto de Filimi 
efendi, ŝi ekloĝis en la kurba domaro “Asketa Lunarko”. 
Vi certe rimarkis, ke la Turkia flago montras kvinpin- 
tan stelon en lunarko sur ruĝa fono. Ne bezona estas 
plua klarigo. 

Salaam! Salaam! Salaam! 

PETRO STOJAN 


DADAISMO 


Post atenta kompara esplorado kaj longa medi- 
tado, la studanto konstatos, ke Eŭropo estis antaŭdes- 
tinita por naskigi la belorusan rason, kaj ke la belorusa 
raso estis antaŭdestinita fokuso de la vindiaj (pra-hind- 
eŭropaj) lingvo kaj kulturo, kiuj generis kaj koncipis 
nian karan lingvon. 

Por la evoluisto la lingvo estas komparebla kun 
besto, kiu naskiĝas, sin nutras, frotumas je aliaj similaj 
bestoj, naskas idojn, poste maljuniĝas dum pli aŭ mal- 
pli longa historia periodo. Post ses-dek-jara Zo-evoluo, 
Esperanto estas ankoraŭ tre juna, preskaŭ infana. La 
praforta energio, kiu vibras en ĝia profundo, altiĝas 
kaj refalas alterne, sed tamen ĉiam pulsas antaŭen laŭ 
misteraj vojetoj por prepari la finan maturiĝon longe 
kaj silente ĝermintan el la malnova semo belorusa. 

Se la koro de Zamenhof genie inspiriĝis de la eŭr- 
azia spirito, la cerbo bedaŭrinde influiĝis de la okci- 
denta formalismo pro la perforta farĉado, kiun trudis 
balasta edukado. La intenco kaj principo de riĉa 
vortfarado el propra eta radikaro estis bonaj. “Kun 
etnombraj afiksoj Zamenhof provis imiti la riĉan rusan 
vortkunmetadon, sed — pro sia nesperteco — li kreis 
rebusajn kunmetaĵojn. Ĉi tie utilas konkreta ekzemplo: 

Leksikone la rusa vorto krasnij signifas “ruĝa”. Sed 
la popola instinkto almetis al ĝi ankaŭ pli ĝeneralan 
sencon de io danĝera, nepermesita, sanga, terura. 

Zamenhof — pro greko-latinaj influoj — elektis la ra- 
dikon ruĝ anstataŭ krasn, sed tiun lastan li tamen 
konservis en krasulo (ruĝkolora floro) kaj en prokrasti 
el la slava prokrastinjat (sin deteni, atendi pro la ruĝa 
signalo survoja), ĉar ruĝa lumo signas danĝeron, fer- 
mas la vojon, dum verda lumo sencas permeson, eblon 
pluiri libere. 

La vorto ruĝaĵo utilas nur en kunteksto por espri- 
mi ion ruĝan, sangmakulon sur tuko, survangan koloron 
pro emocio, ŝminkon sur lipoj, rebrilon de subiranta 
suno, k.m.a. Al ĉi-sola esperanta vorto, la rusa lingvo 
kontraŭmetas dekojn, kiuj pli precize esprimas diver- 
sajn aĵojn: 


krasnodar amaso da ruĝaj venenaj fungoj 
krasnugatj — orruĝa frandaĵo por delogi knabinojn 
krasnuk ruĝa haŭtkoloro de tro prospera bojaro 
krasnukaz cara dekreto skribita per ruĝa inko 
krasnarkot speco de ruĝa brando 
krasnaputin ruĝa lampo signalanta diboĉejon 
krasnapiĉetj ruĝa tabuo 
krasnudaĵ ruĝa vizio, erotikaĵo 
krasnumbilik ruĝa farbo por ŝmiri heroojn ... 

k.m.a. 


En la radikaro, Zamenhof estis konservemulo, tro- 
obeema al klasikaj grekolatinaj muzeaĵoj, ne plu valoraj 
por la moderna vivo. En multaj radikoj ni povus ŝpari 
almenaŭ unu silabon kaj poste ricevi oportunajn nega- 
tivajn formojn, ekzemple: 

cesa (nebezonata) kaj necesa; glekti (zorgi) kaj 
neglekti; gativa kaj negativa; goci (ĝui la vivon pace, ho- 
neste) kaj negoci; graŭ kaj malgraŭ; ologa (fundamenta) 

kaj neologa; ica kaj malica; tusanismo kaj maltusanismo; 
gesi (memori) kaj forgesi; niki (ĉasti, abstini) kaj forniki; 
k.m.a. 

Same ni povus senbalastigi la belan sekson de pa- 
razitaj sufiksoj: junulo — junino; belulo — belino; aspi- 
rulo — aspirino; vagulo — vag... Nu, ĉi lastan formon 
ĵaluze kaj envie kritikas la Lingva Koitato konsistanta 
plejparte el klisterindaj fridpisuloj, kiuj ne scias skribi 
eĉ tri liniojn en korekta Esperanto, sed trompas la 
publikon per trukitaj «internaci-aspektaj» tekstoj. Ili 
timas la junan povon de la popola lingvo, kiun ili volus 
definitive prokastri. 

Multaj LK-anoj ne kapablas uzi, aŭ neuzi, senerare 
la akuzativon. Sed ankoraŭ pli delikata estas la elekto 
inter DA kaj DE— la plej alta kriterio de la lingvo- 
posedo. Ĝi devus esti ŝiboleto por akcepti aŭ rifuzi 
kandidatojn ĉe la Kakademio. La regulon oni povas 
formuli jene: 


O de X estas O sed O da X estas X 


aro de eroj estas aro (eraro), vico da azenoj estas azenoj 
en vico. 

Same kiel la itala estas la lingvo de SI (jes), la angla 
la lingvo de YES (jes), la rusa estas la lingvo de DA (jes). 
Pro ofta duobligo de ĉi-silabo en la rusa konversacio, 
ni nomas DADAISMO la kritikan esploron de Esperanto 
laŭ la principoj de la belorusa lingvistiko. 

Konklude, ni tamen ne tro riproĉu al kakadukaj 
maljunuloj ĉiuseksaj, jam cerbe kristaligitaj, ke ili ne 
kapablas marŝi kun la progresemaj evoluistoj. Sed ni 
komencu tuj enlasi freŝan aeron en nian Esperanto- 
hejmon. 


AVA 


KOLOMANO KALOCSAY 

BALADO 


KIUN LA POETO DEDIĈIS 
„AL LA ETERNE NUTRANTA MAMO 


Mi kredas je la Frua Dramo. 
Mi kredas, ke pranupte Vin, 
pomet', satfrandis jam Adamo! 
Plu donu en ĉi mond-ruin' 

al nia raso de Kain', 

kiun tro dura pun' surŝultras, 
konsolan benon, vi, patrin'! 

Ĉu niajn korpojn vi ne nutras? 


Pli pompas vi, ol perl-ornamo, 
dum la unua kor-alklin', 

se vin trezor-serĉa sezamo 
elsorĉas el rob' de knabin': 

En nesto de punta stamin' 
ĝemelan ŝvelon luno pudras, 
kaj cicas gutoj du de vin'! 

Ĉu niajn lipojn vi ne nutras? 


Ja vin proponu mia Damo, 
sin streĉu via pint-obstin' 
incita kvazaŭ mam' de mamo, 
gvidstelo sur virgina sin', 

sen kies sorĉa ilumin' 

neniu viro rave supras 


ĝis la ekstaza vojaĝ-fin! 
Ĉu niajn amojn vi ne nutras? 


DEDIĈO 


Princin', nin portu al kulmin' 

de l' kunvolupto ĝis ni putras 
sur dolĉa brusto de virin! 

Ĉu tombo-vermojn vi ne nutras? 

JULIO BAGHY 


RONĜE SUB POMARBO 


Komedia aŭ palinodia sceno laŭ ... la 
gusto de la spektanto 


Rolas: ADAMO, studento; EVA, lia amatino; LA KALVA 
POETO; PAĈJO, maljuna vagabondo; ABOCO, 
miopa akademiano. 

Krome: FISTULOJ (fosantaj ĝisostuloj), JUNA NEOKRATO. 
DANCANTAJ GEKNABOJ, VOĈO DE KOSMONAŬTO, 
Okazas dum printempa mateno kaj aŭtuna 

vespero. 

Ludas: GEAKTOROJ DE LA «VERDA ĈARO». 


Muziko de J. Kalman, K. Kalocsay, M. Sarossy. 
Baletojn gvidas Tanja Koregrafinova. 


UNUA BILDO 


Printempa mateno. ADAMO kaj EVA sidas sub floranta pomarbo. 
Apud ili staras LA KALVA POETO en la mano kun liro. Knaboj kaj 
knabinoj gaje babilas. Sur la grundo kaŭras ABoco, la miopa aka- 
demiano, kaj ronĝas radikojn, dum la FISTULOJ fosas profundan 
sulkon. 


LA KALVA POETO (al la knabinoj) kantas 


Aprile, jubile 

nun dancu, knabinoj, 
sen zono, ĉe l' sono 
de la tamburinoj; 

kiseton proponu, 
rideton aldonu 

al straboj de knaboj, 
kun ĉarmaj alklinoj. 


ABOCO (en la mano kun duonronĝita radiko) 


Jam en la mondon venis Nova Tento 
kaj per flugiloj de venena vento 
minace flugas al la Fundamento 


EVA (al la fosantaj FISTULOJ) 


Hej, haltu, buboj, ĉu vi fosas tombon? 


ADAMO (al la samaj) 


Aŭ volas nun re en la Katakombon? 


KANTO DE LA FISTULOJ (energie ritmita) 


Hak! Brak-en-brak 
ĝis osta krak 

Ruk! Nuk-al-nuk 
ĝis vosta juk 


EVA (kun ĉarma paŭteto) 


Pli belan kanton mi plezure aŭdus! 


ADAMO (konvinke) al LA KALVA POETO 


Poeto kalva, vin ni re aplaŭdus ... 


LA KALVA POETO (al la knaboj) 


Junuloj, korbruloj 

vin pelas al bela 
knabino kun sino 
regale miela, 
florbedon elektu, 
bukedon kolektu, 
tuj venu kaj prenu 
el dolĉo ĉiela. 


KANTO DE LA FISTULOJ (energie ritmita) 
Vortar-maldik 
ĉe l' umbilik 
epok epik 
Nur pura stok! 
Kaj krevu Kok! 
epik epok 


ABOCO (kun kasandre drameca tono) 


Ne lasu vin ekdrogi de l' Fermento! 
Ne lasu vin delogi de l' Serpento! 
Vin, fratoj, kaptos tro malfrua pento, 
se vi ne sidos sur la Fundamento! 


EVA (tedita) 
Min tedas sidi ĉe predika ranco ... 
ADAMO (sin levas kaj kaptas ŝian talion delikate kaj 
invite) 


Do venu, kara, por nuanca danco. 
La juno bolas en ni kun impet. 
Cigan' ekludu! Flirtu la jupet'... 

JUNA NEOKRATO (kanzone) 


Lip-al-lipi 
Pip-al-pipi 
Hi! hi! hi! 
kirle viglu 
glu! glu! glu! 
lagadigadu 


Dancas ĉiuj krom la FISTULOJ kaj ABOCO, la miopa 
akademiano, kiu perdinte sian nazumon falis en la jam 
tro profundan sulkon. Fine li retrovas sian nazumon 
sed kredante ĝin radiko, li ĝin avide ronĝas. 


DUA BILDO 


Aŭtuna vespero. Samloke kiel en la unua bildo. Samaj rolantoj plus 
PAĈJO, la maljuna vagabondo. La pomarbo portas belegajn ruĝajn 
maturajn fruktojn. Lacaj de la longa fosado, la FISTULOJ sidas tere 
ronĝas radikojn kaj vane proponas kelkajn al la dancantaj paroj) 


PAĈJO (sur la ŝultro kun tornistro) 


Ne ŝtopu, sakre, vin nur per radikoj 

pli nudaj, krudaj ol prizonaj brikoj; 

al ratoj lasu la karotojn ronĝi, 

pri ili homoj devus eĉ ne sonĝi! 

Se nur por talpa, verma ramp' mi indus 
la mondon juna mi jam — forlasintus! 


LA KALVA POETO (amike) 


En la brakojn venu, kara, 
vin ne premu sent' amara. 

PAĈJO (daŭrigas inspirite) 


La vivon ĉiam la printempo movas 

al freŝaj floroj, formoj, beloj ... Povas 
ignori novajn frandojn poreterne 

nur gnomo, kiu kalvas kapinterne. 
Amikoj, mi jam tra cent landoj migris, 
sur «fundamento» mi neniam pigris. 
Min pelis ofte skurĝaj sorto-ŝanĝoj 

kaj ŝtonoj multis ja pli ol — oranĝoj! 


EVA (entuziasme flustras) 


Mi ŝatus kisi ĉi amindan homon! 


ADAMO (al ŝi iom riproĉe) 


Silentu, kara! Manĝu vian pomon. 


PAĈJO (al ADAMO kaj EVA) 


Student' sur kapo kun, velura ĉapo, 
Knabin' freŝlipa, pro la kis-agapo, 
nektar' miela, longe, milde ridu, 

la sukan, dolĉan Pomon vi dividu ... 
Hej! karaj, kredu, ke sen tiu Pomo 
nun ja ne sidus eĉ la Pap' en Romo. 


FISTULOJ 


En nin ĝisoste la radikaj sukoj 
regale falas kiel — mielkukoj! 


ABOCO (ĉiam en la fosaĵo) 


Kolbaso, lardo, ŝinko kaj saŭrkraŭt'! 

JUNA NEOKRATO (fingrumas transistoran radiofoneton 
kaj ekkrias ekscitite) 


Aŭskultu voĉon de la Kosmonaŭt'... 


VOĈO DE LA KOSMONAŬTO: 


La kukaraĉo, la kukaraĉo 
jam min ŝtopis ĝis satur'.. 

For el la kaĉo, tuj al la plaĉo 
per la ŝtupoj de Baldur! 


PAĈJO (kun konsenta rideto) 


Por novaj beloj mi ne estas blinda, 
Nu... eĉ Infero estas re spektinda! 


ĴUNA NEOKRATO (kun freneza entuziasmo) 


Hip, hip, hip, hura! Kaj hip, hip, hip, hura! 
Ni tiru Paĉjon al la ŝtup' Baldura! 


PAĈJO (kun pliiĝanta vervo, ĉiam pli rapide, kvazaŭ sen 
spiropreno) 


Nun per frando plej ŝatata 
de palato delikata 

plenas mia vorto-sako 

por regalo de — stomako: 
homunkulo morne grumblas, 
famuluso triste stumblas, 

en ĉi damna karmanjolo, 
sed mi sakras kun petolo 
kaj kriĉado plej bizara, 
marsejleza, musta, rara, 

dum vin kaptas kurta tranco, 
mi disipos por avanco 


35 


tutan riĉan di-delicon 

ĝis vi petos — armisticon! 
Por jubili ĉe la fino 

nano nuptu kun putino. 

El cent korboj mi ja plukis, 
hante, lante, jodle klukis 
kaj diboĉis ruse, greke, 

eĉ Homeron sorbis leke ... 
Min papigu se vi volos, 

sed pli longe mi ne rolos. 


En kreskanta entuziasmo, ĉiuj ĉirkaŭas PAĈJON, kaj 
lin freneze aklamas. La FISTULOJ gaje rompas siajn 
fosilojn. ABOCO, la miopa akademiano, provas doni al li 
Superan Ateston pri Papebleco. EVA, ravite, kisas lin. 


EVA (post la kiso, al PAĈJO) 
Mi sigelis la Diplomon! 
(kaj al ADAMO) 
Kaj vi ... glutu vian pomon. 
Oni portas PAĈJON sur la ŝultroj kaj delire lin aplaŭdas. 
PAĈJO (kun profunda emocio) 


Mi vin ĉiujn en centopo 
nun regalos per — siropo. 


KURTENO 


Noto de la aŭtoro.—Tiun ĉi senpretendan scenon mi verkis en 
nur 7 minutoj, sed la varma aplaŭdo de la publiko, post la unua 
prezentado, daŭris tiom longe, ke ĝi eĉ vekis el profunda dormo 
mian karan amikon la kritikiston William Auld. 

EŬGENO LANTI 


DE SENNOCIISMO AL SENNACIISMO 


Laŭ fidinda raporto de fakulo oni povas kalkuli 
80 naciecojn en Meksikio, k la meksika nacieco ne 
ankoraŭ ekzistas en la menso de milionoj da indiĝenaj 
analfabetoj. Plejparte tiuj homoj ne ankoraŭ pose- 
das la plej etan nocion pri la vera homa digno k pri 
sia tutmonda aparteneco. lIli vivas en kompleta sen- 
nociismo. 

Ciutage miaj okuloj vidas ĉifonulojn, mia nazo 
flaras haladzojn k miaj oreloj aŭdas kriaĉojn el la pro- 
ksimaj drinkejoj. La kutima trinkaĵo de l' meksika 
popolo estas la pulkeo (pulque), alkoholaĵo sufiĉe ebri- 
iga k tre malkara. La pulketrinkejoj nemalofte donas 
specialan k naŭzan aspekton al la laboristaj kvartaloj 
en Meksiko. La klientoj estas ĉefe indjoj k mestizoj, 
mizeraj ŝarĝportistoj, kiuj anstataŭas azenojn k ĉevalojn, 
k nemalofte aspektas pli bestece ol homece. Sur la 
placoj ili svarmas kiel kuloj en marĉo. Sed tiu drin- 
kema k ĉifonvestita popolo estas la plej pia, kiun mi 
iam vidis. Didomojn ili vizitas same fervore, kiel 
drinkejojn. K la vendo de kandelegoj ŝajnas ĉi tie 
same prospera negoco, kiel tiu de la pulkeo. 

Oni tamen bonvolu ne kredi, ke la kelkaj trajtoj, 
kiujn mi ĵus skizis, ekskluzive propras al ĉi tiu lando. 
Plurrilate Meksikio bone respegulas la socian bildon 
de la cetera mondo. En aliaj landoj la pulkeo havas 
alian nomon, k la ĉapeloj alian formon ... sed en la 

kapo mem de l' homoj ĉie regas la sama malsaĝo, 
Hodiaŭ en Eŭropo la situacio larĝtrajte similas al tiu 
en Meksikio kun nur iaj diferencoj en la detaloj. La 
homoj ĝenerale ne estas unue k ĉefe homoj, sed anoj 
de klano, de tribo, de nacio. K en tia stato kuŝas 
la granda, latenta, eksplodema forto, kiun demagogoj 
scipovas utiligi por peli la popolojn en amasbuĉadojn, 

Nuntempe la sennaciismo, kiel historia faktoro, 
ekzistas nur embrie. Eĉ ĉe multaj esperantistoj! Al 
la ortodoksemaj legantoj mi petas pardonon. Mi jam 
komencis iom tro forte herezi. “Mi do ĉesas, La nacioj 
ja estas realaĵo. lli ekzistas k ĝuste pro tio la homaro 
malsanas, elspezante nekalkuleblan kvanton da energio 
k materialo por detruaj, mortigaj celoj. La diplomataj 
intertraktadoj neniam sukcesis eviti militojn, La trom- 
pa starigo de Ligo de Nacioj havis nur kiel rezulton 
doni oficojn al miloj da parazitoj. 5 

La pesto, la plago de nia epoko estas la naciismo. 
Por trafe kontraŭbatali ĝin, necesas unue atingi staton 
en kiu ni estus tute liberigitaj el ĉia influo de naciaj 
lingvoj. Do valoras, ke ni dediĉu nian tempon al la 
mondlingva afero. La celkonforma praktiko de espe- 
ranto estas la aboco de la sennaciismo. 

Multaj famaj k influaj internaciistoj estas analfabe- 
toj, ĉar ili ne lernis nian lingvon k ĝenerale ignoras nian 
movadon. lli ne sufiĉe zorge viŝis siajn okulvitrojn. 
K mi kuraĝas aserti, ke konsidere la veran celon, ili 
stagnas en sennociismo. 

Aliparte, esperantistoj, kiuj malamas senescepte 
k daŭre ĉiujn germanojn aŭ ĉiujn rusojn, similas al 
kankroj, al analfabetaj filistroj. Tiuj fakte perfidas la 
interesojn de nia movado, aŭ tute ne komprenas ties 
gravan signifon. 

La artefarita, racia, sennacieca lingvo eniĝu nian 
konscion tiel profunde, ke ĝi fariĝu nia preferata espri- 
milo, per kiu ni tute faligu la fremdon inter ni k Niaj 
samlingvanoj el aliaj mondpartoj. Mi konfesas, ke 
esperanto penetris tiom profunde en mian subkons- 
cion, ke mi sentas min fremda en neesperantista rondo. 
Esti insultata en esperanto, tio estas al mi preskaŭ pli 
agrabla, ol esti laŭdata en nacia lingvo. Tial mi ĝojas 
esti esperantisto, k mia granda ĉagreno estas, ke mi ne 
povas gravedigi tiun lingvon per ĉefverko! 

Sed ĉu la sennociismo iam malaperos el la mondo? 

Respondu mem, kara Leganto, k, se vi mem jam 
liberiĝis, helpu aliajn demeti la pezajn erarojn el la ŝul- 
troj, k ne elspezi tro multe por kandelegoj k pulkeo 

PETER PENETER 

SOKRATAJ SONETOJ 


— 


Kial ne cigne kiel Jovo Ledan 

mi vin voluptis nur dum arda jun' 
kaj laste kantis sub helena sun' 

la karan korpon tiam amgravedan? 


En viv-enuon preme sat-oscedan 
min urĝe skurĝis la rutina kun', 
kaj mi plenumas en plezur-imun' 
nur edzan devon adasisme tedan. 


Ksantipa, vi min toksis Mitridate 
per tagregala dozo da cikut'. 
La morton mi sopiras nun Sokrate. 


En la profundon de dekfuta put' 
tuj eltigligu la venenon fate: 
mi ĝin eltrinkos ĝis la lasta gut'. 


«Li mortis!» Tion redaktoro kredis, = 
min ekspedinta al Finpaca Kort'. 
Informoj mankas ja pri mia sort', 
sed mi la lokon ne rezigne cedis. 


Por plua vivo mi fervore pledis, 
tro juna fakte por Sokrata mort, 


kaj li tro Aulda fidi nur al vort' 
petole fluga, kiun mi mem bredis. 


Ke ter' min kovros, aŭ eĉ ke ne ter', 
se sur.Venus' mi finos la vojaĝon, 
mi ja ne dubas pri ĉi lasta ver'! 


Nur lasu brile bruli mian aĝon 
por ke mi povu rande de l' krater' 
dum kelkaj jaroj kulti pluan saĝon. 

JEAN FORGE 


SALTEGO TRANS HORMILOJ 


ANTAŬPAROLO 


La komitato de Univers-Esplora Amikaro (UEA) 
fondis en Varsovio Interplanedan Esplor-Kompanion 
(IEK), kies ĉefa celo estas konkeri la Lunon. Tri volon- 
tuloj tuj anoncis sin por la unua vojaĝo. Triope ili 
prezentis sin ĉe la Urĝa Kunsido (UK) en Atomium. 
Oni scias, ke jam antaŭ kvar monatoj ili forveturis 
tra la spaco, utiligante la potencajn emanojn de la 
Vo-lumo. Sed neniu scias pri ilia sorto Kaj S-ro 
Normano, ministro pri Okultaj Aferoj, malpli ol iu ajn. 
Ĉu ili sukcesis? Ĉu ili fiaskis? La oficialaj instancoj 
obstine mutas. La gazetaro silentas ... 

Feliĉe, per la televizoro de D-ro Kivikas, mi povis 
observi, se ne la Vo-lumrapidan veturon, almenaŭ la 
foriron kaj la surluniĝon de la tri kuraĝaj esplorantoj, 
Illian unikan aventuron mi provos nun rakonti en ma- 
niero facile komprenebla por ĉiu. 


Alvenis la momento de la forveturo. Dum se- 
majnoj tri homoj febrece preparegis sin. Ĉiu laŭ sia 
maniero kaj kompreno. La sep Saĝuloj de IEK staras 
mirigite sur la platformo. Kiel la sep Nanoj ĉirkaŭ 
la vitra ĉerko de Neĝulineto ... La tri Vo-lontanoj 
jam sidas en strangega aparato ... Simila al vasta 

pesil-taso: la INTERPLANEDA DIPOLMO ... Oni apenaŭ 
rekonas ilin ... Ili portas dikajn ŝokimunajn skafan- 
drojn ... La kapon hermetece kovras travidebla 
globo ... Protekta kloŝo, por ke la pene akirita sci- 
enco ne disperdiĝas ... lli aspektas kiel monstrecaj 
fungegoj ... 

La piloto, D-ro Altabul, fingrumas ŝaltilojn kaj 
komandas: 

— Ĉiu okupu sian lokonl-—, Liaj du kunuloj, S-ino 
Jemilia kaj profesoro Nedole, tuj obeegas kaj bukigas 
siajn sekur-zonojn ... La ordinara lumo estingiĝas ... 
Brilegas nur la Vo-lumo ... Dum sekundo io misterece 
zumegas ... Subitege, dek tunoj da dinamito eksplo- 
degas ... La INTERPLANEDA DIPOLMO estas for ... 

La sep Saĝuloj renversiĝis ... Ili mienegas, kvazaŭ 
ili mem alvenis sur la Luno. S-ro Normano skrapas 
sian frizitan ruĝan hararon, kaj obtuzege voĉas: 

— Bonvolu permesi, ke mi esprimas al vi mian 
dubon! 

Sed pli frue, ol la eminenta Sepopo sukcesas 
rekunmeti la saĝojn, la INTERRLANEDA DIPOLMO jam 
trafis la Lunon, kaj kuŝas apud vasta cirkego ... 
Halucina pejzaĝo ... Reliefo nete konturita en abrupta 


lumo ... Sur la nigra ĉielo la steloj kunebrilas kun 
la Suno ... La Tero elrigardas kvazaŭ pufigita lunglo- 
bo ... Nenia sono ... 


Profesoro Nedole konsultas paragrafon de la Plana 
Pragmatiko. D-ro Altabul okulas sian mapon. La 
triopo rapidege eliĝas el la aparato. Per dek leporaj 
saltegoj ili atingas la randon de la cirkego. lIli komuni- 
kas inter si per radio: 

— Ni staras en la Maro de la Nuboj ... aŭ de la 
Duboj — anoncas D-ro Altabul, 

—Ni baptu ĝin “Montevideo” — entuziasmas 
S-ino Jemilia. 

— Ho ... legu! — sufokite ekkrias la profesoro, 
montrante gigantegegan literaron sur la nuda grundo: 


GRANDA MOKKARTIA CIRKO — TERITORIO DE US 
Klana Kondicionala Kampo 
Eniro malpermesata 
La Estro de K. K.K. 
Generalo G. HOM 


Apenaŭ ili finlegis la tekston, ke potencega mega- 
fono minace laŭtas: 

— Tuj for! Tuj forl OCEANA denuncis vin kiel 
danĝerajn humanistojn! Tuj for! Tuj for! 

La tri kolegoj retroleporas kelkajn saltegojn ... 
La megafono daŭrigas pli milde kaj iom mokece: 

— Baj, baj! Baj, baj! Baj, baj! 

— Arogantegaĵo! — indigniĝas S-ino Jemilia. 

— Ni provu ĉe la Oriento! — konsilas D-ro Altabul. 

— Prave! — konsentegas la profesoro —. Ni vizitu 
la Marojn de la Sereneco, de la Trankvileco, de la Fe- 
kundeco, de la Nektareco. 

Tamen, spite al ĉiaj manovroj, la INTERPLANEDA 
DIPOLMO rifuzas funkcii. Ĉu la motoro difektiĝis? 
Ĉu, sur la Luno, la Vo-lumo perdis sian efikon? Post 
vanecaj provegoj, la tri esplorantoj forlasas la senutilan 
aparaton. 

Ĉi tiam, per sinsekvaj saltegoj, ili direktiĝas al la 
Oriento. Fervorege, kvazaŭ ili ricevis subvencion de 
APO. Tamen la vojo — se uzi terecan esprimon — 

estas malglatega, longada, peniga. Horojn poste, pres- 
kaŭ elĉerpitaj, ili staras antaŭ la Granda Murego. Dum 
kiam ili serĉas elvojon, ruĝa fungego decide alsaltas ilin, 
Virina voĉo ordonas per radio: 

— Ne moviĝu! Mi malpermesas, ke vi plu irus! 
Danĝero ĉirkaŭas vin ĉiuflanke! 

— Kiu estas vi kaj kion vi volas? — demandegas 
profesoro Nedole. 

— Komisaro Njetoĉka Selenova Lunikin. Mi de- 
vus aresti vin. Kamarado Alenko denuncis vin kiel 
danĝerajn humanistojn kaj spionojn. 

— Arogantegaĵo! — protestas S-ino Jemilia —. Ni 
estas nur viktimoj, prov-kunikloj, kobajoj! — ŝi pledas 
duonsvenante pro la ekstrema laciĝo. 

— Da, da, kobaj! — ridetas la komisaro —. Kobaju, 
kobajuŝki! Ripozu infanoj. Dormiĝu kaj faru belajn 
sonĝojn dum mi ekzamenos vian ... Diplodokon. 

— Ĉu ĝi grave difektiĝis? — demandas D-ro Alta- 
bul maltrankvile. 

La komisaro ŝultrolevas, kaj aldonas kun kompa- 
temeca tono: 

—Nu, francuzkij motor ... Elmodiĝinta modelo! 
Amuza muzeaĵo. 

— Ĝi tamen transportis nin ĉi tien! 

— Bela sukceso! Feliĉe, ke mi trovis vin, ĉar via 
Diplodoko neniam plu funkcios. La konkeron de la 
Luno oni ne improvizas. Viaj Saĝuloj de IEK estas 
naiveguloj. Ili havas nur tre konfuzajn ideojn pri la 
maniero direkti esploradon. 

— Sed ni ja posedas Centron de Esploro kaj Do- 
kumentado! 

— Jes, mi konas. Kaj la rezulto estas La Inter- 
nacia Lingvo. Priplorinda esploro. La tuta afero ne 


45 


valoras fermentitan kukumon. Kompatinduloj! Aŭs- 
kultu: Parto de nia stabo foriros la 24-an de decembro 
festi Kristnaskon sur la Tero. Ili kuneprenos vin. Ĝis 
tiam ... 

— Kion ni faregos ĉi tie dum kvar monatoj? — 
demandegas samtempe la triopo. 

— Ni gastigos vin. Vi estos tute liberaj studi la 
Terminarojn aperintajn en la eldonoj de UEA, kaj per 
radio resti en konsultaj rilatoj kun UNESKO! 

RAYMOND SCHWARTZ 


MADRIGALO 
AL FAMA FILM-AKTORINO 


Ne, mi ne konfuzas 
lampon kun vezik', 
cerbojn ne kontuzas 
per Metafizik'. 


Kaj mi ne ragnaras 
ŝtupojn kun ameb', 
sed tuj mi deklaras 
vin aminda Beb'. 


Lude vi obsedas 
virojn per provok”, 
kiun vi posedas 
en la ĝusta lok', 


Multaj tre sopiras 
vidi vin sen vest', 
kelkaj sin drapiras 
ŝirme per asbest'. 


Kaj ju pli trepidas 
via koksosving, 
ni des pli humidas 
nu, ĉe la piping. 


Vere vi prestiĝas 
preter ĉia dir', 

kaj ne nur naskiĝas 
pro vi la Dezir, 


sed ĝi tuj adoltas 
ekde la lulil, : 
ĉar plej alte voltas 
via seksa pil! 

—— —ve 


LAJOS TARKONY 


DEMANDOJ 


Ĉu frumaten' ekgrizas? Ĉu pro neĝosordino 

la bruaj trafikondoj ankoraŭ ne tumultas 

tra la kanjon' grandurba? Enpense mi aŭskultas 
la tintan kalkantakton de fora pasantino. 


Ĝi hantas la solecon de mia litintimo 

kiel gut' regulbate en korpelvon singultas, 
dum memoro dolora mian memon envultas 
kaj min sufoke premas minaca halucino. 


Ĉu l' juna blonda knabo, kiu iam enlitis 
de mia flank' molŝove sed perfide forglitis? 
La ŝutrojn mi apertas kaj sondas iluzie 


la vatan blankon strate. Min kaptas tuj ekdubo: 


El jam mil paŝostampoj kaj vetursulkoj, kie 
la spuron nun retrovi de l' kapreola bubo? 

K. R. C. STURMER 


EL LA NOTLIBRO 


Rolo de la afiksoj—La malamikoj de la prefikso 
MAL riproĉas, ke ĝi faras vortojn tro longaj. Tion mi 
ne opinias, sed trovas ĝin iom mola laŭ estetika vid- 
punkto. Aliparte, plaĉas al mi la prefikso EK, kiun tre 
favoras niaj hungaraj verkistoj, ĉar ĝi sonas energie, 
kompakte, virece, instige. Mi demandis mian amikon 
Kenelm Robinson, kion li opinias pri la rolo de la afik- 
soj en la komuna uzo. Li respondis iom enigme: «Se 
mi estus afikso mi preferus algluiĝi poste». 


deo kok 


Nobel-premio.—En mia kurso pri la Esperanta li- 
teraturo, lernanto legis tre bonan eseon, kiun li ver- 
kis pri kelkaj eminentuloj, kiuj laŭ li meritus la Nobel- 
premion. Aliaj lernantoj en la klaso, kaj precipe 
knabinoj, ofte lin interrompis kaj kriis «Kaj D-ro 
Lapenna? Kaj la Vivanta Majstro?» 

«Silentu!» mi diris. «Lasu lin fini. Ĉu iu interrom- 
pis D-ron Lapenna, kiam li verkis sian faman libron?» 

«Bedaŭrinde ne!» murmuris junulo, kiu ĝis tiam 
silentis. 


kokox 


Konfidencaj okupoj-—La Sekretaj Sonetoj aparte- 
nas al tiuj libroj, kiujn dum lego oni tenas per unu ma- 
no. La alia? Nu, ekzistas ankaŭ konfidencaj okupoj. 


skokok 

Pitch dark—Knaba lernanto mia demandis, ĉu en 
sia eseo li rajtas traduki ĉi tiun anglan esprimon per 
“piĉe nigra”, kaj mi informis lin, ke tion li ne povas diri, 
ke piĉo signifas nur ton-alteco. Tamen, knabino en la 
kurso scivolis, ĉu la esprimon “to play at pitch and toss” 
oni povas redoni per “ludi je piĉo...” «Tute ne» mi 
tuj interrompis ŝin. «Oni grave miskomprenus vin». 
Kaj ni ambaŭ ridis. 

Por doni edifan ekzemplon, sen kiu la afero restus 
eble peĉe nigra por multaj ej miaj gelernantoj, mi citis 
frazon el la bonega libro de S-ro Sullivan. Temas pri 
mezalta tenoro, kiu kantas antaŭ princino kaj iom tro 
streĉas la voĉon provante akiri ŝian favoron: «Silvio 
Bragetti strebis je tro alta piĉo». 


kopok 


Kolektomanio—Anatole France en sia romano Le 
Crime de Sylvestre Bonnard humure ridindigas bagate- 
lan pasion. Tiun de aristokrata diletanto, kiu ofte 
vojaĝas ĝis alia kontinento por nura alumetujo ankoraŭ 
mankanta en lia jam riĉa kolekto. 

En nia Esperanta kulturo tiu kolektomanio tute 
ne mankas, kaj perforte regas jam de longa tempo. 
Al multaj homoj ĝi helpas konservi la intereson por 
nia afero. Eĉ eminentulo lastjare kolektis preskaŭ ĉiujn 
erarojn el grava verko kaj eldonis el ili deksep-paĝan 
katalogon. 

Unu el miaj amikoj, S-ro Bruce Tottenhill,“ kiu 
regule vizitas kongresojn kaj ĉiam fervore amindumas, 
fieras pri originala, preskaŭ unika trezoro. Li posedas 


X Legantoj, kies nacia prononco ne konas la sonon “h', elparolu 
simple: brus totenil. 

jam pli ol centon da kalsoninoj el la plej diversaj for- 
moj, ŝtofoj, koloroj kaj devenoj. luj flage kovras tri 
murojn en lia fraŭla ĉambro, al kiu ili donas eu 
kaj vere internacian etoson. Unu punte ornanias aj 
kovras tableton. Alia apenaŭ pli grandas ol vizitkarto. 
Ĉe la fajrokrado pendas kurioza ekzemplero el asbes- 
to. La ceterajn li bele ordigis en tirkestoj. J 

S-ro Bruce Tottenhill asertas, ke li almenaŭ unufo- 
je plej intime rilatis kun la iama enhavo de FE el tiuj 
ĉarmaj inginoj. Nura enflaro tuj sugestas al li nomon: 
Judit, Anna, Veronika, Beatrice, Fanny e lu Sonja 
tamen ne lasis al li intiman memoraĵon, car tian ŝi ne- 

i is. 

ene, juna metilernanto, posedas ankaŭ in- 
teresan kolekton, sed pli modestan. Ĝi konsistas el 
gantinoj, ĉiuj dekstramanaj kun unu sola escepto. Mi 
suspektas, ke tiu knabo sentas ankoraŭ grandan res- 
pekton al la virina korpo. Tamen, venas al mi kelkfoje 
la ideo, ke se li ne baldaŭ montros emon al pli gravaj 
objektoj, mi devos dubi pri lia mensa saneco, 


dok ok 


Helenismo.—lam parolante pri Oscar Wilde, mia 
amiko S-ro Sullivan diris, ke samseksemuloj troviĝas 
pli kaj pli en la superaj kaj intelektaj rondoj. Mi opi- 
nias, ke li malpravas, ĉar la inklino al la sama sekso 
ekzistas en ĉiu socia klaso. En la pli edukitaj, kultur- 
itaj medioj oni praktikas ĝin kun alta rafiniteco, iel 
helenisme, dum ĉe vulgaraj homoj ĝi restas krude 
obscena, 

EMBA 


AL LA VENKINTO EN MONTEVIDEO 


Mi volus cin kompari kun la suno, 
sed, ho ve, ĝi ne brilas ĉiutage. 

Mi volus cin kompari kun la luno, 
sed nun la homoj ĝin atingas sage. 
Mi volus cin kompari kun la monto, 
sed ĝian pinton oni povas vidi. 

Mi volus cin kompari kun la fonto, 
sed ties fluon seko povas bridi. 

Mi volus cin kompari kun Naturo, 
sed dum la vintro dorme ĝi ripozas. 
Mi volus cin kompari kun lumturo, 
sed ĝia brilo nur dumnokte krozas. 
Mi volus cin kompari kun Athena, 
sed cin egali tiu vane penus. 

Mi volus cin kompari kun Lapenna, 
sed la interna cia lingvo ĝenus. 

FERENC SZILAGYI 


PERDITA BONFARO 


Dino neniam elektis la ĝustan vojon. Lu se ne- 
vole li tion tamen faris, li tuj korektis la o Jam 
de la junaĝo eklogis lin la liberaj spacetoj, kiuj I 
tune disigas la grizajn paragrafojn de la LE ; 
spertinte la agrablan gastamon de ERUSNE an ai i 
tie restis kaj vivis iel margene “de la rutina moralo. 
Ankaŭ tiun vesperon, li ne elektis la ĝustan vojon kaj 
subite koliziis kun bando rivala. Ella ses kugloj, kiuj 
lin trafis, nur unu metis finon al prospera kariero. Sed 
definitive. Tamen, li jam antaŭe preparis testamenton 
favore al sia hejma vilaĝo. Neniam li forgesis la ka- 
dukajn domaĉojn, kie de generacioj homoj provis vivi 

lej naŭza mizero. 

Eia seenejo sumo estis fabele granda kaj atestis 
pri aparte profita negoco. Eble, Dino neglektis tekni- 
kan detalon aŭ etan juran formalaĵon en la esprimo 
de sia lasta volo. Eble pro alia motivo, la bonvena 
heredaĵo, transfluginte la maron, iom devojiĝis. La 
administron kaj laŭcelan uzon oni konfidis al bonfara 
komitato en la ĉefurbo. La komitato kreis gravan ins- 
tituton por la studado kaj aplikado de sciencaj metodoj 
por socia helpo. Ĝi luis imponan modernan oficejon 
kaj nomumis direktoron. Tiu kunvokis la komitaton 
al tuja kunsido. Post diskutoj kaj konsiliĝo kun emi- 
nenta juristo, oni decidis elekti Enketan Komisionon. 
Lia direktora moŝto tre konvinke argumentis: 

«Ni evitu blindan, mistikan bonfaradon. Ni ne 
mistrafe atribuu al homo, kion li nek bezonas, nek 
meritas, Ni ne rajtas improvizi, Sinjoroj! La aferon 
de la vilaĝo ni esploru per sciencaj metodoj. Kaj tion 
povas racie fari nur profesiaj fakuloj». 


ko kok 


Komence de majo, la Enketa Komisiono alvenis al 
la vilaĝo sub la kompetenta gvido de fama profesoro. 
La popolon oni tuj ordonis en du vicojn sur la komu- 
numan placon. La profesoro informis la mirplenajn 
vilaĝanojn pri la favoro, kiu trafas ilin. Poste, li plilon- 
ge klarigis la taskon de la Komisiono por la plibonigo 
de ilia sorto. 

La enketistoj ne perdis unu minuton. Kun fervoro 
kaj sindono ili komencis sian gravan laboron: Viziti 
ĉiujn domojn. Pridemandi ĉiujn homojn plej detale 
pri la personaj cirkonstancoj. Zorge noti la respondojn 
kaj faritajn konstatojn. Redakti ampleksajn raportojn, 
kaj ilin regule sendi al la Instituto por kompilo kaj pri- 
laboro. Favorata de belega vetero la enketo daŭris la 
tutan someron. Dume kelkaj vilaĝanoj mortis de mal- 
sato. Oni enterigis ilin tre dece. Sed tio ne interrom- 
pis pli gravan laboron. lu el la enketistoj kolektis 
abundajn notojn por sia verkota libro Semantiko kaj 
Malsato. Alia trovis riĉan materialon por prelego pri 
Oceanografio de la Mizero. 

Ankaŭ la akompanantaj ĵurnalistoj kaj fotistoj ne 
domaĝis sian penon. Dum intervjuo la maljuna pastro 
konfidis: 

«La sinjoroj enketistoj estas ja ĉiuj neimageble 
kleraj kaj kapablaj specialistoj. Pri la propra fako ĉiu 
aparte scias multe pli, ol ĉiuj aliaj kune. Tamen pri 

unu afero, ili ĉiuj senescepte estas laikoj. Ili ĉiuj kune 
malpli scias, ol la plej malklera vilaĝano: pri la homa 
sufero». 

Sed tiun parton de la intervjuo oni ne publikigis. 

Fotoj, raportoj regule alvenis kaj amasiĝis en la 
Instituton. Oni ordigis ilin laŭ la decimala klasifiko, 
kaj metode prilaboris. Naskiĝis grafikoj kaj statistikoj, 
Helpe de traboritaj slipoj oni registris informojn pri 
ĉiu aparta loĝanto de la vilaĝo. Oni preterlasis nenian 
detalon, eĉ la ŝajne plej sensignifan. Post nura enŝovo 
de karto mistere tratruita, speciala maŝino tuj indikis 
la aĝon, sekson, staturon, harkoloron, ungoformon, ktp. 
de difinita individuo. Tiun escepte riĉan kolekton da 
dokumentoj sekrete enviis la ĉefurba policestro. La 
direktoro flegis pli altan ambicion: fondi ĉe la urba 
universitato katedron pri Kompara Paŭperologio. 

Fine aperis la du unuaj volumoj belege binditaj de 
la Kompleta Raporto pri la Vilaĝo (Represo permesata, 
sed kun fontindiko). Dum pretiĝo de la tria volumo, 
oni konstatis, ke la postlasita kapitalo elĉerpiĝis. Estis 
domaĝe, ke Dino ne moŝtis postlasi pli grandan sumon. 
Sed, kiel mi jam diris, Dino neniam elektis la ĝustan 
vojon. Kaj, cetere, li estis malmorala homo. 

HENDRIK ADAMSON 


LA KLISTERO 


Nokte en ŝvitplena lito 
sonĝo min turmentas, 
nokte en infermarmito 
min diabloj dentas. 


Elkaviĝas okulparo, 
sangas segaj strioj, 

fingren grincas segdentaro, 
kaj min vekas krioj ... 


Mian korpon oni felas, 
suĉas mian sangon, 
kaj la nervojn oni ŝelas, 
ŝiras for la langon. 


Mian cerbon sorbas spilo, 
sinojn oni tretas; 

en gigantan injektilon 
ĉion oni ĵetas. 


Dorsas grasa bankiero, 
kiun mi ne konas... 
Kiam pretas la klistero 
oni ĝin endonas. 

Kial mi nun ne plu verkas? 
Vana la respondo — 

ĉar min oni ne plu sterkas, 
elsekiĝis fonto. 


STELLAN ENGHOLM 
JULIO BAGHY 

L. N. NEWELL 
RAYMOND SCHWARTZ 


LA VIRTO DE LIZA 
PROLOGO 


Inter la du mondmilitoj, okaze de Universala Kon- 
greso, kvar el niaj plej talentaj kaj simpatiaj verkistoj 
renkontiĝis en amika kunveno. Por agrable pasigi la 
vesperon, ili decidis sin dediĉi al literatura ludo. Laŭ- 
vice, ili verkis po unu ĉapitron de mallonga poŝromano, 
kies temo estas la amaventuroj de sveda knabino dum 
dujara migrado tra la mondo. 

Stellan ENGHOLM verkis la unuan ĉapitron, Julio 
BAGHY la duan, L. N. NEWELL la trian, kaj Raymond 
SCHWARTZ la lastan. 

Jen la rezulto de ilia fervora kunlaboro. 

STELLAN ENGHOLM 


Sur la korto la vintraj tagoj pasis sen rimarkinda 
interrompo. Tagon post tago Liza sidis apud la teksilo 
en la eta ĉambro super la kuirejo. Ŝi laboris senurĝe 
iel indiferente. La laboro donis al ŝi nek ĝojon nek 
malĝojon. Tra longaj horoj ŝi vivis en la propraj pen- 
soj, kvazaŭ en aparta mondo. Kaj tiam ŝia rigardo 
kvazaŭ direktiĝis internen, fariĝis nebule ĉirkaŭ ŝi, kaj 
ŝi sentis foje kiel sufokiĝon. : 

La gepatroj kaj la pli juna frato iris tra la domo 
kaj sur la korto, zorgis pri la kutimaj okupoj, ĉiu la 
sian. La laboron de la korto ŝi ne ŝatis. En la komen- 
co, ŝajne, la teksado ekplaĉis al ŝi. Estis agrable sidi 
hejme kaj trankvile perlabori la propran monon. Kiam 
ŝi priparolis la aferon kun la patro, tiu levis la ŝultrojn 
kaj diris: 

«Ni bezonus vin sur la kampoj, sed se teksi estas 
al vi plezuro — nu, faru». 

Liza sidis sola en la eta ĉambro. Stranga laco 
premis ŝin. La loko ne estis multe por la okuloj. Mal- 
nova lito, ŝranko, malgranda tablo, kiun ŝi uzis kiel lav- 
meblon, ŝimkolora spegulo kaj seĝo kun vundita piedo. 
Ĉio ŝajnis neprizorgita kaj en bezono de renovigo. Spi- 
te la flamantan kenfajron, la ĉambro aspektis letargia, 
malgaja. La muroj estis nudaj, la kurtenoj grizaj, ĉifonaj 
kaj kovritaj per araneaj retoj. Oni havis la impreson, 
ke de jaroj neniu loĝis en ĉi kaduka ejo. 

La ligna ŝtuparo ekkrakis. Liza rekonis la malra- 
pidan paŝon de Erik. Nun li kutimis gliti rekte tra la 
kuirejo kaj veni al ŝi momenton dum la posttagmezo. 
Li estis filo de bienulo el la najbaraĵo. Ŝi renkontis 
lin en Lagarbo dum somermeza balo. 

Li puŝis la pordon, salutis per kapklino, eksidis 
apud ŝi kaj ekbruligis sian pipon. Tiel li kondutis 
ĉiufoje. Li babiletis vortoŝpare, rigardante la movojn 
de la batilo kaj la bobenon, kiu iris tien kaj reen inter 
ŝiaj fingroj. Sed liaj vortoj estis kiel fumo al ŝi. Ta- 
men, dum momento, ŝi mezuris lin per rigardo, kiu 
esprimis nek plezuron nek simpation. Estis klare skri- 
bite en lia aspekto, ke li venis por priparoli gravan 
aferon, sed ne sciis kiel komenci. Li provis hezitan, 
timidan kareson al la delikate ronda ŝultro, sed ŝi 
malrapide tiris sin flanken. Pretervide la pezon en 
movoj kaj manieroj, Erik estis bela fortika junulo, kun 
ŝtale bluaj okuloj kaj firme desegnitaj lipoj. Pro la 
embarasa silento li perdis sian aplombon, sed ŝi faris 
nenion por lin kuraĝigi. 

Ŝiaj okuloj kvazaŭ kovris sin per ŝirma vualo kaj 
enprofundiĝis. Erik serĉis por vortoj sed ne trovante 
ilin, li leviĝis, faris kelkajn paŝojn kaj staris apud la fe- 
nestro. Li rigardis la ludon de la neĝeroj en la trankvila 
decembra krepusko. Liaj ŝultroj larĝaj kiel kabano 
preskaŭ kovris la fenestron. Nenion ŝi sciis pri liaj 
pensoj, pri la kaŝita vivo sub lia senmova ekstero. Ŝi 
sentis sin pli kaj pli fremda. 

Post momento li venis al ŝi, donis etan arĝentan 
ringon, salutis kaj foriris. Pli intimaj rilatoj inter ili 
neniam okazis. . 

Post lia foriro ŝi sidis en disaj pensoj. Ŝia vivo fluis 
tra la ĉiamaĵo de la labortagoj. Estis tiom senenhave 

kaj unuforme. Penso donis penson. Ŝi ekmemoris 
scenon el filmo, kaj novaj vizaĝoj, vastaj elvidoj venis 
antaŭ ŝiaj okuloj. Estis strange. Ŝi rigardis distrite 
la ruĝan ŝtonon sur la arĝenta ringo. Kaj subite ŝi 
perceptis sin mem. La nazaloj ekvibretis, kvazaŭ ŝi 
ekflarus agrablan odoron. la interna, kaŝita brilo mal- 
rapide kaj senflame ekardis en ŝi, kvazaŭ venteto ruĝi- 
gus karberojn sub cindro. Si estis juna, kaj ŝia sango 
fluis printempe varme en ŝiaj angioj. Ankoraŭ neniu 
knabo kisis ŝin. 

Tio ne daŭris longe, sed tamen ŝi travivis ĉion tiom 
intense, kiom ŝi povus post disiĝo de densa nebulo 
antaŭ lumplena pejzaĝo. 

Jes, kiom ŝi diferencis de la gepatroj, de Erik, de 
aliaj homoj! Ŝi pensis pri najbaroj kaj malproksimanoj. 
Ŝi estis vivinta en unu loko dum la tuta vivo, kaj ŝi so- 
piris rigardi la mondon. Vojaĝi trans la limojn. For- 
kuri el la hejmregiono. Malmo kaj al la sudo. Forflugi 
libera el la aranea reto, kiun dum jaroj ŝi mem ŝpinis 
kaj teksis ĉirkaŭ si. La sumeto rondiĝis sur la ŝparkasa 
libreto. Ŝi estis dudekjara virino, kiu arde sopiris la 
vivon. 

La nokto komencis invadi la ĉambron malrapide. 

Ŝi sentis, ke ŝi jam ne apartenas al la korto. La 
printempon ŝi atendis ... 

JULIO BAGHY 


Tibor sidas kiel roko sur la rando de la lito. Li 
meditas. Tra la fenestro, la printempa nokto ondetas 
kiel trankvila maro kaj lasas molan ŝaŭmon ĉe liaj pie- 
doj. Li banas sin en lanugaj sentoj. Majodoro ŝvebas 
en la aero. La luno palas kiel vizaĝo de juna fianĉino. 
La temperaturo estas dekkvin gradoj super la nulo. 
Sennuba ĉielo. 

Kvazaŭ li bezonus eskapi de tro milda kareso, la 
viro eliras el la ĉambro kaj fermas post si la pordon. 
En la koridoro de la vilaĝa gastejo intimaj parfumoj el 
ŝvito, kolonjakvo, tabako kaj stufita brasiko miksiĝas 
kun ombro maldensa, preskaŭ diafana. Tibor enspiras 
longe, penetre, kaj lia rigardo flosas malrapide en tiu 
siropo de trankvileco kaj silento. 

Pluraj pordoj viciĝas ambaŭflanke de la koridoro, 
diskretaj kiel fermitaj palpebroj. Unu aŭ du paroj da 
ŝuoj atendas antaŭ ĉiu sojlo, makulante la tapiŝon jen 
pli hele, jen pli nigre. Tibor haltas antaŭ du etaj fili- 
granaj silkŝuoj. lIli ne estas solaj. Apud ili krude os- 
cedas dikaj botoj ŝmiritaj je koto kaj plenaj je naztorda 
haladzo. Perla piedo li senbrue iom forŝovas ilin. 

Ĉe la fino de la koridoro staras duonfermita por- 
do. La duŝkamero. Antaŭ du tagoj, frumatene, eliris 
el ĝi tiu blonda fremda knabino preskaŭ nuda kaj en- 
kuris la apudan ĉambron. Singarde li faras kelkajn 
paŝojn sur la mola tapiŝo. Jes, estas tiu ĉi ĉambro. 


63 


Ŝiaj etaj ruĝaj ŝuoj dormas solaj. Li levas unu el ili 
kaj ĝin admire palpas. Tiel delikata, mistera kaj mal- 
fermita kiel buŝo. Li prenas ankaŭ la alian. En liaj 
manoj ili ŝajnas tiel malpezaj ... kaj samtempe pezaj, 
kvazaŭ ili portus pompan virinan korpon, kiun li am- 


febre senvestigas lasante nur la blondan displektitan - 


hararon kovri la formoriĉan nudecon. Rompinte la 
spacan kaj tempan realecon, li profunde ensorbas la 
varman odoron de la juna haŭto. Ekpensoj stelas 
la bluan veluron de lia memoro kaj disradie kreskas 
je belegaj lumfloroj. Lula sopiro ekondas, plifortiĝas, 
ŝvelas kiel inundo. Li kisas la ŝuetojn kaj remetas 
ilin al la planko. Muĝaj deziroj rompas siajn katenojn 
kaj ekfuriozas en li. La sango suprenkuras al la kapo 
kaj ... per mano tremanta li serĉas la anseton de la 
pordo. 

Kiel facile li enpuŝus ... Sed ne! Li hezitas. Li 
ekmemoras pri la edzino, kiu atendas lin hejme, pri la 
tri infanoj jam edziĝintaj, pri la senkulpaj genepoj, 
Kaj li hontas sin. Kiel li povis sonĝi pri tio? Ĉu li 
tiom profunde demoraliziĝis? Kio povis lin konduki 
en tian malĉastan devion? Ĉu li ne estas ĝentlemano? 
Amata edzo? Honorata patro? Li subite sentas ek- 
naŭzon kaj reiras al sia ĉambro. Tamen, la beleco de 
tiu knabino! Sopiroj kaj riproĉoj baraktas en lia dis- 
taŭzita animo kaj skurĝas lian konsciencon. Li sidas 
sur la rando de la lito. Ĉu li bestiĝis? Ĉu li rezignu? 
Lia rigardo migras al la senlimeco, sed vane ... li luktas 
kun la indiferenteco en la dezerteco de l' senkompate- 
co. Lia koro ploras, ploregas dum la nigra malespero 
ĝin skurĝe ŝiras je sentĉifonoj. La homo profunde 
veas en li... 


rie sle ole 

Lia pordo senbrue malfermiĝas kaj la blonda duon- 
nuda knabino glitas en lian ĉambron. Prilumita de la 
luno, la muslino de la ĉemizo formoperfide gluiĝas al 
la talio. La koksoj balancas sin. La pupiloj vaste 
brilas kaj en ŝia rideto triumfas la pli bela duono de 
la vivo. Tamen la nekontentigita vivovervo veadas 
en la dudekjara virina brusto. 

Tibor ekstaras kun muta demando. La virino 
iras al li kaj pasie flustras: 

«Indulgu min, kara, mi ne povis plu, mi devis 
veni al vi». 

«Sed, ... fraŭlino ...» 

«Nomu min Liza. Mi ne parolas vian fremdan 
lingvon, kaj vi ne la mian. Sed ni komprenas unu la 
alian. Mi sentas, ke mi apartenas al vi,nur al vi. Tu- 
tan monaton mi atendis, de kiam mi vidis vin la unuan 
fojon en la koridoro. Tutan monaton mi iris la ŝtonan 
vojon de la virteco pro la buŝo de la vilaĝo. Mi atente 
spionis pri viaj ĉiuj paŝoj. Mi rigardis tra la ŝlosiltruo 
dum vi estis en la duŝkamero. Mi kisis viajn ŝuojn. 
esktere ĉe la sojlo. Nun mi volas kisi mian animon je 
via buŝo. Mi scias, ke ankaŭ vin torturas la sama, kiu 
min. Mi scias, ke vi deziras min. Nun mi venis por 
amfebra nupto». 

«Lizika!» 

«Mi amas vin! Kisu min! Prenu min! Neniu viro 
tuŝis min ĝis nun». 

Lia cerbo freneze bolas. lo sufokpremas lian gor- 
ĝon. Estus plej prudente por ili ambaŭ, se li povus 
malpermesi nun la parolon al ŝi. 

«Tibor, mia amata, ĉu vi ne amas min?» 

«Mi amas vian animon, kara, kaj deziras nur 
ĝin». 

Li dolore spasmas dum interna sopiro vipas lian 
sangon. Li povus rompi ŝtonojn per nura bato. 

La knabino iras al la lito, kuŝas sin kaj invite eten- 
das la manojn al li. La diafana ĉemizo mole ondas 
sur ŝia brusto. La mieno de la viro malsereniĝas. Li 
pensas pri sia kara edzino, kiun li ne vidis de monato, 
kaj kiu ame atendas lin en malproksima urbo. Nun, 
se li cedus al la deziro sin varmigi ĉe sia amantino en 
la lito, ĉu li ne trompus ankaŭ tiun ĉi purkoran kna- 
binon? Li sentus sin duobla perfidanto, sakrilegia 
fripono. Tamen ŝia beleco sorĉas lin, la parfumo de 
ŝia juna korpo narkotas lin, ĝi promesas paradizon. 
Sed li abomenus sin, se... Flate, ameme vokas la voĉo 
de la virino: 

«Mi amas vin! Kaj vi amas min! Vi eestas la unua, 
la unika viro al kiu mi min donos netimante la langon 
de la mondo. Kisu min! Karesu min! Prenu min! 
mia ĉio», 

Ŝi rapide forprenas la ĉemizon kaj la tuta ĉambro 
kvazaŭ lumiĝas de ŝia blanka perfekta korpo, kiu nun 
kuŝas en kompleta sinpropono. La svenanta rigardo 
de la viro vidas ĝin nur por momento. Lia animo 
akuze turmentas lin. 

«Ne! Ne ŝian korpon mi amas!» barakte, mute 
krias lia animo kaj senvoĉe larmegas pro sia sufokanta 
doloro... 

(Dek paĝoj falis el la manuskripto, sed la terura 
dilemo daŭras ĝis sunleviĝo.) 


«Amu min, mia ĉio, amu min, ho Tibi, mia karulo!» 
Larma petego tremas en la knabina voĉo. «Nun mi 

bezonas la varmon de via koro. Donu.. 
manon», 


La viro paŝas tien reen sur la larminundita planko 
kaj viŝas siajn okulojn per la muslina ĉemizo. Vane 
la virina voĉo sieĝas lian distaŭzitan animon, kiun pur- 
igis la sufero. Li amas sian edzinon kaj amas ankaŭ 
tiun ĉi knabinon. Neniun el ili li trompos. Aperas 
antaŭ li la nobla vizaĝo de lia edzino kaj la blondaj 
kapoj de liaj genepoj. Sed la rideto de tiu ĉi knabino 
karesas lian koron. Li devas elekti fine. Montri sin 
viro, Lia animo kvietiĝas. La demandoj retiras sin al 
siaj kavernoj. Li decidis kaj per profunda ĝemo dan- 
kas al Dio. 
«Donu... donu vian manon!» petegas la knabino 
kun tremeto. «Aŭ redonu almenaŭ mian ĉemizon...» 
Li milde klinas sin al ŝi kaj donas la malsekan ĉe- 
mizon. Li genufalas antaŭ la lito. Arda plorego skuas 
lian korpon. Li singultas kaj en larmaj kisoj li banas 
ŝian karesantan maneton. Ankaŭ ŝiajn okulojn vualas 
larmoj. Patrina amo vekiĝas en ŝia sino. 
«Ploru, ploru, mio ĉio». Ŝi dorlote konsolas lin. 


«Al mi ne doloras viaj larmoj, ĉar ili fluas el la fonto 
de l' eterna amo». 


. donu vian 


kok 


En la frua mateno, la viro ŝtele forlasas la vilaĝan 


gastejon. En la grandaj poploj la vento ploras kiel 
batita infano. 


Ho, Lizika, ĉu estus inde reveni...? 

L, N, NEWELL 


I 


La teraso de la restoracio Kyriakides en Kairo estis 
bonega loko observi la homojn, tio estas, la blankan 
specon de la homoj. Tie sidis kutime junaj membroj 
el la eŭropana kolonio, debutantaj ĉefkomizoj, tajpisti- 
noj, freŝbakitaj instruistoj kaj, kompreneble, geamantoj: 
Egiptoj, se ili okaze deziris aprezi grekan pladon, pi efe- 
ris renkontiĝi are ĉe Papalupas, kie la manĝo estis pli 
abunda kaj la etoso pli gaja. Ankaŭ la diferenco inter 
la personeco de la respektivaj mastroj supozeble ludis 
rolon en tiu elekto. maj eL 

Papalupas estis simpatia vireto, iom dika ĉe | talio, 
kun grasa ridetanta vizaĝo, volonte babilema la klien- 
tojn, ege populara kaj preskaŭ laika rilate purecon, 
Kontraste, kun sia longa seka figuro, hakila vizaĝo kaj 
degnema rigardo, Kyriakides aspektis kiel maljuna le- 
vantena uzuristo, kaj iel donis superan klason kaj kva- 
zaŭ prestiĝon al sia ejo. Li parolis lakone per elektitaj 
vortoj, tre diskretis al la gastoj, sed zorgis, ke tiuj ĝuu 
plejeblan privatecon. Parton de sia teraso li provizis 
per laŭbaj niĉoj, oportunaj por du personoj, kie la 
novaj paroj povis agrable kunadi sen konscii la ekziston 
de la cetera mondo. | | 

Inter la fidelaj okupantoj de la niĉoj, Ghobrial tuj 
kaptis mian atenton. Li ofte venis vespere kun juna 
blanka virino rimarkinde bela. Mi konis lin de du 
jaroj. Inteligenta, bone edukita junulo, li estis kopto 

kaj filo de prospera komercis 
haroj, grandaj nigraj okuloj, 
iomete dikaj, sed tre delikata rideto, rafinitaj manoj, 
haŭto malpale bruna. Li aspektis energia, tre vireca kaj 
portis anglajn vestojn kun senmanka gracio. Efektive 
bela tipo laŭ la egipta gusto, kaj ankaŭ laŭ la eŭropa. 

Se egipto intencas fianĉiĝi al eŭropanino, li kutime 
preferas la plej blondan, tio estas, la plej malsimilan 
al li. Ghobrial ne estis escepto. Liza tiam havis prok- 
simume dudekdu jarojn, altan gracilan staturon, mol- 
kurban korpon, densan linkoloran hararon kaj tute 
propran manieron movi sian robon ĉirkaŭ la gamboj, 
Si estis helpantino en la domo de sveda kuracisto, kiun 
ŝajne medicino interesis malpli, ol egiptologio. Tutajn - 
semajnojn li forestis kun sia edzino. Dume Liza restis 
sendependa kaj povis facile eskapi el la hejmo; ŝi estis 
permesata promeni kun la fianĉo. Cetere, ŝiaj okupoj 
neniam estis klare fiksitaj. 

Ghobrial profunde amis ŝin. Sed mi suspektas, 
ke li ankaŭ fieris rilati al blanka virino, en kiu li sekrete 
vidis la eblon pliheligi, do plinobligi la koloron de 
sia estonta idaro. Verdire, ili formis perfekte harmo- 
hian paron, eble ĝuste pro la kontrasto de sia ekstera 
aspekto, 

Kiaj estis la veraj sentoj de Liza estus malfacile 
diveni, sed mi kredas, ke ŝi sincere amis la fianĉon. 
Antaŭjuĝon pri raso, koloro, lingvo ŝi tute ne havis. 
Ankoraŭ virga, ŝi esperis en Ghobrial la viron, kiu bal- 
daŭ faros ŝin feliĉa edzino. Ŝi ne dubis, ke li kom- 
prenos ŝian karakteron, temperamenton kaj emociajn 
bezonojn. Nokte, en sia fraŭlina ĉambro, ŝi ofte imagis 
longajn amajn ludojn en kiuj brunaj muskolaj brakoj 
forte alpremus ŝian laktecan korpon. 


to el la sudo. Tre nigraj 
blankegaj dentoj, lipoj 

Pri la estonto ili parolis nur surface. Ili evitis la 
nervostreĉon, oftan en Egiptujo, kiun = 
konversado en lingvo, kiun la splena nur « mu 
komprenas. Ŝi fervore lernis la araban, lasis ieo 
kaj karesi inter la limoj de deca tenero. lU estis eliĉaj, 
Aŭ almenaŭ tiel ŝajnis al mi, ĝis la vespero, kiam Felton 
TO bra de la printempo Ghobrial devis vojaĝi 
al la sudo por ordigi familiajn aferojn kun E kaj 
tie restis iom pli longe, ol li intencis, Fami! = aferoj 
estas ofte tre implikitaj en Egiptujo. Kaj la tagoj 
ek o estis juna, belstatura, tre nigra, proksimume 
dudekokjara, kun brosaj lipharoj kaj tre ed 
trajtoj; unu el tiuj angloj, kiuj aspektas kvazaŭ i EA 
lavis kaj ne ŝparis la sapon. Lia rideto havis pro E” an 
kaj nedifineblan ĉarmon. Tia li aperis al Pro iam 
post lia frapo ŝi malfermis la pordon de sia ĉam To. 

«Mi devas paroli kun vi» li diris svede en vireca, 

i iĉe tembrita tono. 

Seda IA surprizita, Liza ne oponis la ideon. “li 
jam konis unu la alian laŭvide, surface, ĉar li interesigis 
pri egiptologio kaj jam plurfoje vizitis la svedan kura- 
ciston. Ŝi ĵus ekenuis kaj konversado en la sveda lingvo 
ne malplaĉus al ŝi, Tamen, nevole ŝi devis konfesi al 
si, ke Felton vekas en ŝi novan emocion sufiĉe fortan 
kaj ne malagrablan. Kaj kiam poste li invitis ŝin al la 
kinejo spekti svedan filmon, la ideo ne ŝajnis al ŝi ŝoka. 

Kiam ili eliris el la kinejo, Liza aspektis tre bela; 
ŝi marŝis risorte, glate, ŝiaj vangoj estis ruĝaj, ŝiaj okuloj 
brilis pli ol kutime. lli promenis babilante sin mem, 
sian vivon, kaj ĉiu aŭskultis la alian kun rava intereso. 
lli ne bezonis konversi per kompletaj, formalaj frazoj, 

al ili sufiĉis la duon-aludoj de intimaj amikoj, Ili sentis 
sin tre proksimaj. Sed en ili la sango saltadis, vigle 


fluis, ili sentis pikojn en la karno kvazaŭ de elektra 
kurento. 


Ŝi sekvis lin al lia ĉambro. 

Matene ili vekiĝis unu en la brakoj de la alia, feli- 
ĉaj de la varma, parfuma proksimeco, tute intimaj de 
la sekreta interparolado de siaj korpoj dum longaj 
noktaj horoj. Poste, ili diskutis tenere kaj sobre. Ili 
tuj forvojaĝos kaj ĝeedziĝos en Anglujo. 

La saman vesperon ili fuĝis al Parizo, kie homoj, 
kiuj havas malamikon, povas oportune malaperi. 


Zi 


RAYMOND SCHWARTZ 


IV 


En komforta ĉambro sur la dua etaĝo de la «Hĉtel 
d'Anjou», Liza penseme sidis sur la mola konfuzo de 
larĝa, komplete disĉifita lito. Tra la ĵaluzio, kun la ne- 
bridebla ardo de julia mateno, la granda inkvizicianto 
senhonte esploris la sekretajn trezorojn de ŝia rava for- 
mo, kiun ĉemizo el tro delikata punto apenaŭ vualis. 
La okulojn fermitaj, unu manon al la lipoj, ŝi aspektis 
blanke blanka kiel ĵusnaskita ŝafido. Sur la fono de 
la jam nefreŝaj littukoj, ŝi povus konvinke ilustri rekla- 
milon pri lesivpulvoro kun la frapfrazo «LAVIL lavas 
pli blanka!» Tamen, se nenion kaŝi al vi, ŝi ne plu es- 
tis tute virga, almenaŭ korpe. Nenio pli facile difek- 
tiĝas ol virgeco. Kiel la alumeto, ĝi servas nur unufoje, 
Ted, ŝia angla amanto, ekbruligis la alumeton en mo- 
mento de entuziasmo, cetere kun ŝia plena konsento, 
kaj la perfekta idilio konsumiĝis. 

Ted posedis multajn el la kvalitoj, kiuj nepre pla- 
ĉas al virino eĉ plej postulema. Kaj inter liaj etaj 
mankoj, facile kalkuleblaj per la fingroj de kripla ma- 
no, la plej atentinda estis, ke li fumis iom malmodere. 
El la cindroj kaj stumpoj de egiptaj cigaredoj, kiujn li 
jam bruloferis, oni povus konstrui imponan piramidon. 
Se vi mem observis fumantojn, vi rimarkis, ke la cigar- 
edo postulas alumetojn, pli ol la pipo aŭ cigaro. Jes, 
ja ekzistas fajriloj, sed ĉu vi jam vidis unu normale 

funkcianta? Se jes, vi vidis miraklon. Aŭ sukcesan 
demonstracion de lerta vendisto. 

Kiam li ne havis alian pli urĝan okupon, Ted serĉis 
alumetojn. Tiun ĉi matenon, frue post la duŝo, li rapi- 
de sin vestis, metis la ĉapelon, sin ameme klinis al Liza 
ankoraŭ varma en la duonombro de la lito kaj flustris: 

«Mi eliras por serĉi alumetojn. Nur minuton. 
Ripozu, karulino». 

«Rapidu, mia amo!» ŝi duondorme diris tra hela 
rideto, kie postrestis iom el la volupto de ilia nokto. 

«Mi preparos por vi etan surprizon!» li aldonis 
mistere antaŭ ol tiri la pordon post si. 

Tio okazis antaŭ du horoj. Kaj nun ĵus sonoris la 
naŭa. Sed Hli ne ankoraŭ revenis. Liza havis maldikan 
ĉemizon kaj ankoraŭ pli maldikan haŭton. Ŝi tuj kom- 
prenis, des pli ke la eta valizo de Ted forestis. Ŝi estis 
tute sola en fremda urbo. 

Ĉambristino frapis ĉe la pordo kaj envenis kun 
ŝarĝita pleto. 

«Ĉu la gesinjoroj matenmanĝos en la lito?» ŝi de- 
mandis rutine. 

«Jes ... bonvolu ... tien». Liza signis al tableto 

Post malapero de la junulino, ŝi avide trinkis var- 
man kafon kaj preparis sin por eliri. 

Sur la bulvardo oni vidis preskaŭ nur fremdulojn, 
ĉar dum somero Parizo similas al kosmopolita kolonio. 
Liza jam marŝis dum kelkaj minutoj, kiam ŝildo sur 
dompordo altiris ŝian atenton: 

MEBLITAJ ĈAMBROJ 
POR SOLAJ SINJORINOJ EKSKLUZIVE 
F-INO SELA GUNJOT 
La ŝildo plue anoncis en la respektivaj lingvoj, ke «ĉi 
tie oni parolas svede kaj ruse». 

Ŝi eniris senhezite. Virino ankoraŭ juna, perfekte 
muldita en nigra silka robo, kiu kontrastis kun la fla- 
manta ruĝo de l' haroj, ŝin akceptis en eta intima salono. 
Sur sofo dikaj kusenoj lasis molan lokon por du perso- 
noj kaj invitis al senretena konfidemo. Dum Liza 
esprimis sian deziron lui ĉambron por kelkaj tagoj, 
f-ino Gunjot observis ŝin kun preskaŭ palpebla plezuro. 
Nur la verdaj okuloj parolis, sed kiom elokvente! En 
ili koncentriĝis la faklerta apreco de gastronomo al kiu 
oni prezentas longe esperitan pladon preparitan de 
renoma mastro. La bele desegnitaj lipoj moviĝis al 
sirena rideto: 

«Bedaŭrinde, ĉiuj ĉambroj estas nun okupitaj. Sed 
tre verŝajne, unu liberiĝos morgaŭ. Ĉu vi escepte 
konsentus, fraŭlino, dormi en mia propra ĉambro ĝis 
kiam mi disponos alian por vi? Ĝi estas sufiĉe granda, 
kun du bonaj litoj». 

«Ho dankon, fraŭlino. Viestas vere afabla. Sed, 
ĉu mi ne ĝenos vin?» 

«Tute ne, kara infano. Ĉu vi akceptas?» loge 
susuris Ŝela dum ŝia brilega rigardo avide karesis la 
formojn de Liza. 

«Nu jes, volonte». 

«Bonege! Mi tuj pretigos lokon por vi. Venu, 
mia kara. Tre plaĉos al vi ĉi tie. Vi renkontos vere 
interesajn personojn. Ĉiutage nin vizitas ĉarmaj sinjo- 
rinoj, kiuj emas al agrabla kompanio, intima konversa- 
cio. Ankaŭ talentaj pentristinoj, kiuj serĉas pozistinon. 
La virinoj sentas sin ofte tiel solecaj. Ho, kian beletan 
robon vi havas, mia kara! Rava ŝtofo. Mi tiel amas 
tuŝi, palpi delikatajn ŝtofojn!». 

La iom tro dorlotema sinteno de f-ino Gunjot en 
sia privata dormoĉambro ekvekis strangan suspekton 

en Liza. Ŝi ne ankoraŭ spertis ion similan, sed tute 
obstrukciita ŝi tamen ne estis. Baldaŭ ŝi komprenis, 
ke io ne funkcias normale. Sana instinkto diris al ŝi, ke 
ŝi ne apartenas al la raso de tiuj nimfoj, kiuj reciproke 
frandas al si la naturon, iom nenature. Kvaronhoron 
poste ŝi decide ekvojis al la Norda Stacidomo. 


moko k 


En la unuaklasa vagono, kiu lin rapide portis al 
Calais, Ted havis malagrablan surprizon. Li konstatis, 
ke lia bone garnita poŝpaperujo dankas sian ŝvelon 
precipe al ame kunfaldita sveda gazeto. La pli dika 
parto de liaj monbiletoj mistere migris al nekonata 
adreso. 

«Ha, skorzonero!» li murmuris tradente. Kaj nur 
pro la aliaj kunvojaĝantoj, li sin detenis sakri kiel dia- 
blo. Temperamente li dispistis sian cigaredon kontraŭ 
la senkulpa vitro de l' kupeo. Subite, li ekprenis heroan 
decidon: li neniam plu fumos! 


sle kok 


Sola en luksa kupeo de la Nord Express, Liza reve- 
me rigardis la ruĝan ŝtonon de la eta arĝenta ringo, 
kiu ornamis ŝian delikatan fingron. Si pensis pri Erik 
kaj ŝi imagis la grandiozan edziĝfeston. Ĉiuj najbarinoj 
envie admiros la belegan kolekton de hejmaj kaj inti- 
maj tolaĵoj, kiujn ŝi mendos en Stockholm per la nevola 
donaco de Ted. Dum momento ŝi demandis sin, ĉu ŝi 
sufiĉe alte taksis sian virton. Sed ŝi tuj fermis la pa- 
rentezon. Ŝi sentis sin esperplena, feliĉa virino, kiu 
revenas hejmen kun ĉiuj siaj antaŭaj virtoj kaj la riĉo 
de plezure akirita sperto. 

HENRI VATRE 

LASTA RENKONTO 


Nun mia viv' oktobras; 
ne multas la rikolto, 

sed por mi vi malkovras 
la fruktojn de dekolto: 


du etajn pomojn durajn, 
pli palajn ol lunglobo, 
apenaŭ finmaturajn 

el ombro de la robo. 


Ĉu volas vi proponi 

la riĉon de la korpo? 
Ĉu kvazaŭ nur fordoni 
el la troplena korbo? 


Ĉu volas vi tremante 
toleri dolĉan trudon? 
Ĉu miaj fingroj lante 
malnodu vian nudon? 


Jam mian kapon kovras 
la fruveninta vintro, 

kaj tamen mi ne sobras: 
la sango pelas min tro. 


UNIV. PROF. D-RO IVO LAPENNA 


Jura konsilisto 


KONSILO 


al la Esperantistoj emaj kritiki eminentulojn en nia 
movado. 


Kun politikaj, juraj kaj etikaj konsideroj. 


Nepre vin detenu! 


Reprodukto permesata, sed kun fontindiko. 

G. E MAŬRA 


PANAMESKOJ 


Horiloj trikis 


la Tagon pigre, ĝis tondil' 


noktmeza klikis. 
Se ĉk sk 


Noktaj mieloj! 
Jam depredis el la lun' 
la stelabeloj. 


3k okok 


Marparon ligas 
nupte la kanal! Nin nur 
ŝutro disigas. 


okok 


Ĉu vidvinmane 
robon vi deŝovas nun 
en ombro vane? 


kokon 

Deziroj krozas 
kisi kie sub ĉemiz' 

du pintoj rozas. 


dkokok 

Fuĝi senlaŭra 
kiel iam el Granad' 


la Princo Maŭra? 


okok 


Jen am-ĉampano! 
Venu, am-uziĝu kun 


Georg ... iano! 

IVO ROTKVIĈ 


RECENZO 


SIL MACPHERSON: KORKO FLOSAS JAM Originala 
malpeza romano sur mikrosonbendo.— Eldonis: FASTETO, 
MAGNETOFONA SERIO, La Lanuga. —36-metra bobeno. 


Enpikinte tra la skota jupo, pro momenta mal- 
atento, dornon de kaledonia kardo en la sidvangojn, 
Sil Macpherson katapulte eksaltis ĝis la botokuda pra- 
nudejo, kaj de tie travadis ĝiszone Amazonion por fine 
elŝeliĝi en la pitoreskaj fosforeskoj de Kopakabano. 
Rapide li ensorbis la narkotan nektaron de Ismael Go- 
mes Braga kaj de Geraldo Mattos, la du torĉoportaj 
sorĉistoj, kaj manovre malkovris, ke korko estas pli 
malpeza, ol papero. 

Infektita de ĝismedole kosma entuziasmo, li en- 
treprenis elfonte rakonti la marveturajn aventurojn de 
Makossian, ĝisdatigita Uliso, kiu post la Miliona Milito 
kontraŭvole krozadas kaj senĉese sopiras sian malprok- 
siman filon kaj sian pretekste teksantan edzinon en la 
palaco Memora sur la insulo At-haka aŭ It-haka, kie 
ankoraŭ furiozas la batalo pro Ata-lIta. Tiucele Mac- 
pherson uzis specialan specon de korko brazila, perra- 
zile disbendigita, pli malpeza, ol ordinara sonbendo, 
Li devis longe eksperimenti, kontroli la pesojn kun la 
helpo de komplezema virino, kiun li konvinkis pri la 
praktika utileco de pesaro. Tamen la pesemismo de 
Macpherson ne pedante disvejnas tra la genealogia 

diagramo de lia kronikado, sed dispolve elsolviĝas por 
tumulte dispordi en nenombreblajn blagojn senhalte 
ŝprucantajn super subinspirita kanvaso. 

Lingva purpuristo, Macpherson neniam lasis sin 
tenti de la sirenoj ĉe la rifoj de neonologaj kabaretoj, 
sed sisteme elminis la ŝaŭmnaskitajn fermentojn de la 
vasta lingva oceano. Li elkonscience esploris la neĝis- 
fundeblan abismon de la Fundamento, kaj elsuĉis la 
praelementan eliksiron de la lingva trunko, el kiu li 
triumfe disflorigis orkideojn per subtila krucpolenado 
kun Oficialaj Aldonoj akademie pedigritaj. 

En sia nova Odiseado, Sil Macpherson lerte elsu- 
gestas la antikvajn marmitojn kaj rakontas kiel Makos- 
sian venke boksas la paradoksajn koksojn de marvir- 
inoj. La lasta ĉapitro provokas distondran krakraketan 
ridon, kiam la heroo, fine reveninte hejmen, rimarkas 
dum la festeno la foreston de la laŭrite rostitaj kokoj, 
kiujn jam delonge forfrandis perfidaj amindumantoj. 
Kun la helpo de fidela servisto, Makossian venĝe pur- 
igas sian palacon kaj solene proklamas la nedispute- 
blan neceson de Kok-rito. Kaj la bendo finiĝas en la 
obtuza bruo de korkoj eliĝantaj el ĉampan-boteloj. 

Mi rekomendas tuj mendi tiun ĉi nepre konendan 
sonbendon. 

FRANCISKO AZORIN 


ANKORAŬ UNU VORTO 


Oni ne povas rezone kaŝi la fakton, ke mia Ilustrita 
Vortaro de Esperanto ricevis malfavoran verdikton de 
plej aktivaj, eminentaj kaj kompetentaj esperantistoj 
kaj ankaŭ de aliaj. Tio estas komuna sorto de ĉiu 
pionira verko. 

En «Lingvo Internacia» (nov. 1910), Th. Cart skri- 
bas pri la Dictionnaire complet Esperanto-Francais de 
Grosjean-Maupin: «Tiu vortaro estas ne nur malbona 
vortaro, sed ankaŭ malbona ago!» En «Sennaciulo» 
(marto 1956) oni legas pri la IVE de Azorin: «Tiu yort- 
aro estas ne nur malbona verko, ĝi estas malbona ago!» 
Rilate al ambaŭ verkoj oni multe aludis pri «atenco 
kontraŭ la lingvo de Zamenhof», «subfosado de la 
Fundamento», «eraroj volaj, intencaj, sistemaj», kaj fine 
pri «duon-lda, idista, reformema tendenco». Amuza 
koincido! 

Ankaŭ la verkojn de D-ro Kalocsay oni iam akcep- 
tis (aŭ malakceptis) kun viglaj protestoj pro la neolog- 
ismoj, kaj eĉ naskis memorindajn rezoluciojn. Estas 
bedaŭrinda, sed neneebla fakto, ke ĉiuj homoj eraras, 
eĉ la plej kleraj kaj bonintencaj. Ella perloj rikoltitaj 
en la tuta esperanta literaturo, oni povus kompili 
plurvoluman antologion. Ekzemple, mi malfermas la 
Plena Vortaro de Boirac kaj legas: 


Eŭgeniko: Scienco de la bona edukado 
Fagoto: Speco de kordinstrumento 

F. puĉriculture 
F. basson 


Oni riproĉis, ke mi ne uzas la akuzativon regule. 
Tion mi ne neas, kaj mi opinias, ke krom ĉe personaj 
pronomoj, oni povus iom post iom forigi la akuzativon. 
Tial mi ofte ne uzas ĝin celante al laŭnatura, ne tro 
drasta forigo. El ĉiuj latinidaj lingvoj, nur la franca 
konservis akuzativan fleksion ĝis la komenco de la 
Centjara Milito. La malapero ne okazis abrupte pro 
decido de iu aŭtoritato, sed nur laŭ normala evoluo. 
Kiu rajtas aserti, ke la samo ne okazos en Esperanto? 

luj plendis, ke mi arbitre enkondukis formojn 
novajn, ekzemple aŭtomovilo apud aŭtomobilo. Sed, 
Akademianoj justicemaj, kion diri pri la paroj giri/ĝiri, 
koaguli/koagli, pijamo/piĝamo, raĵao/raĝo, sinistra/sinstra, 
ronĝi/rojni, tigo/tiĝo? Flanke de glitiĝintaj korektindaĵoj, 
IVE enhavas plurajn erarojn, kaj la plej nepardonebla 
kuŝas sur la titol-paĝo. Se anstataŭ Francisko Azorin, 
la nomo de la aŭtoro estus D-ro Ivo Lapenna, la publi- 
ko kaj la kritiko akceptus la libron plej favore. 

Kvankam ofte tre akraj, la kritikoj aperintaj en 
gazetoj restis tamen ĉiam inter la limoj de deca, ĝentila 
tono. La recenzistoj eluzis sian rajton plene malkon- 
senti kun mia verko. Malaprobojn mi ankaŭ ricevis 
de personoj, kiuj skribis rekte al mi. Sed min pleje 
interesis karto adresita de anonimulo. La komunika 
(aŭ ekskomunika) teksto sumiĝis je unu nura vorto: 
HIDEPUTA. 

Ĉu la skribinto deziris bonvole min atentigi, ke mi 
forgesis enkonduki la vorton en mian vortaron? Kion 
ĝi signifas? Ĉu ĝi estas neologismo? Ĉu lla karaktero 
de la radiko estas adjektiva, verba aŭ substantiva? El 
kiu lingvo ĝi devenas? Post longaj esploroj mi fine 
trovis ĝin en la fama libro de Cid Ĥamet ben Enĥeli, 
filo de la Cervo, araba aŭtoro de la 16a jarcento. Li 

tiom ofte, kiom hidalgo, vorto al kiu 
ano Juan Regulo Perez dediĉis bo- 
negan studon en «Esperanto» de UEA (aprilo 1959), 
Sed mi dubas, ĉu hideputa estas islamdevena vorto, ĉar 
neniun etimologian klarigon mi sukcesis trovi el la 


riĉega araba leksikologio. 
Mi demandis plurajn kompetentajn samideanojn 


pri la ekzisto de simila esprimo en naciaj lingvoj, kaj 
ricevis la jenajn informojn: 


uzis ĝin almenaŭ 
mia dokta samlingv 


germane: Heidepute “erikeja meleagro' 
portugale:  fideputa “putinido” 
ruse: gideputnik “vagabondo” 


Poste, mi min turnis al la antikvaj meksikiaj civilizoj 
kaj esploris dokumentojn el la azteka, tolteka, kopeka, 
ĉiĉiteka, hipoteka, jukateka kulturoj, kaj fine trovis en 
kroniko pri Kŭecalkoatl la devizon de la Plumserpento: 


Hideputinapek “Mi havos sennombran idaron' 


Jes, la plumoportaj serpentoj abundas en nia mon- 
do! Tamen mi akiris la firman konvinkon, ke la vorto 
estas pure iberia produkto, ĉar la esprimo hideputa es- 
tas nun komune kaj ĉiutage uzata de la hispana popolo 
por signi specon de fifranciskano, kun la tre verŝajna 
senco de “fi-deputa'. 

Tial mi enkondukos tiun ĉi utilan neologismon 
kun la supre dirita signifo en la duan eldonon de mia 
IVE. Nur pri unu afero mi ankoraŭ perpleksas: kiun 
bildon elekti por plej taŭge ilustri la vorton? 

GASTON WARINGHIEN 


ŜAKLUDO 


— Kaj nun, oĉjo, diru al mi, ĉu la vorto tamen es- 
tas adverbo? 

— Jes, evidente! 

— Almenaŭ tion vi skribis en via Grand Diction- 
naire Espĉranto-Francais! 

— Do, kial vi demandas, eta friponjo? 
vortarista aŭtoritato ne sufiĉas al vi? 

— Eble ne, ĉar en viaj Etimologiaj Esploroj vi klasis 
ĝin inter la konjunkciojn. 

— Kaj prave, bela mia, ĉar ankaŭ tio ĝi estas. 

— Konkorde kun la Plena Vortaro kaj la Plena 
Gramatiko! Okazas tute same, kiel en la latina lingvo, 
ĉu? En mia latina vortaro tamen estas signita kiel ad- 
verbo, dum en mia latina gramatiko oni klarigas ĝin 
konjunkcio. 

— Hm! Tio estas vera, sed je iom nevera vereco, 
se vi ekkaptas mian penson. Kio estas vera por legan- 
toj de vortaroj, ni diru, por fastemaj personoj, ne ĉiam 
estas tia por vorantoj de gramatikaj paragrafoj, ĉar kel- 
kaj nocioj, kvankam klasifikitaj kiel adverboj, povas 
roli kiel konjunkcioj, ekzemple do, kvazaŭ, tial, tamen. 

— Mi timas, oĉjo, ke la esperantaj adverboj ĉiam 
restos unu el miaj personaj nesolvitaj problemoj. Kia 
kaĉo! 

— Mi konsentas, ke niaj gramatikistoj ofte traktis 
la reprezentantojn de tiu nobla kategorio kiel malriĉajn 


Ĉu mia 

parencojn. ux ru Plena Gramatiko kaj en la 
; ea E 

Mian = vin, ne parolu al mi pri fantaziulo, 

kiu klasis en sian liston de adverboj ambaŭ, ies, nek, 

nenies, sed arbitre forigis el ĝi ĉiel, ĉiom, ĉial, des, ho- 

diaŭ, ja, nenial, neniom, tro... Ĉu vere vi kredas, oĉjo, 

ke D-ro Zamenhof povis aprobi la verkon de tiu pirato? 

— Daniela, ne estu tro peza al lia cindro. Lia pes- 
iltaso jam sufiĉe malaltiĝis. desi ; 

— Laŭ mi, ne sufiĉe! Sed, se paroli serioze, ĉu vi 
ne povus, oĉjo, doni al mi kompletan kaj fidindan lis- 
ton de la adverbaj radikoj? Tio ja helpus min el gran- 
da embaraso por la gramatika analizado de tekstoj en 
nia supera kurso. Kaj, cetere, ĝi ne estus superflua eĉ 
por akademianoj. 

— Plej volonte, bela mia knabino. Tamen oni ne 
lernas la adverbojn tiel facile. 

— Pli bone vi ne povus diri. Mi provis fiŝi ĉiujn 
adverbajn radikojn el la Universala Vortaro kaj sukcesis 
trovi sesdek kvar da ili. Facile memorebla nombro, se 
oni nur pensas pri la ĉeloj de ŝaktabulo, sed ŝajnas, ke 
mi staras sur nefirma, eĉ subminita grundo! 

— Nu, ni vidu, eta mia! Ekzistas dudek kvin ta- 
beladverboj. Se oni deprenas la kvar, kiuj ne kuŝas 
en la Universala Vortaro, restas dudek unu. 

— Plus dek unu aŭ-adverboj, se vi obstinos rigardi 
adiaŭ adverbo. 

— Kio faras sume tridek du, ĉu ne, kara mia? 

— Al kio aldoniĝas dudek tri nesimetriaj unusil- 
abaj adverboj, laŭ la Plena Gramatiko. 

— Do, sume, kvindek kvin, se mi ĝuste kalkulas. 

— Kaj nun restas naŭ derivitaj el adverbaj radikoj. 

— Nu, movu viajn pecojn, Daniela! 

— Frue, konforme ... 

— Ne tiom rapide! Konform', malgraŭ la tradukoj 
franca conformĉment, kaj angla conformably, estas ad- 
jektiva radiko konforme al la rusa kaj al la pola, kiujn 
Zamenhof scipovis plej bone. Pri fru',la opinioj iom 
diverĝas. La Plena Vortaro donis al ĝi adjektivan for- 
mon; Grosjean-Maupin kaj mi, adverban, laŭ la rusa 
kaj pola. 

— Sed kion vi opinias pri laŭte, subite, sufiĉe? 

— Malgraŭ la Plena Gramatiko mi rigardas laŭt' 
pure adjektiva radiko. Same adjektivaj estas subit' 
kaj sufiĉ". 

— Kaj nepre, ofte, parkere, precipe, prunte, spite, 
supre, volonte? 

— Ili ĉiuj estas esence adverbaj, kvankam la Plena 
Vortaro registras prunti en verba formo, kaj nepra en 
adjektiva. 

— Brr, la tuta afero ŝajnas al mi diable kaprompa! 

— Mi faros por vi liston pli klaran, ol... 

— Ol, memoru, ne estas adverbo, kvankam vi tion 
ie asertis! 

— Nu, infano, ĉu vi volas instrui al mi la grama- 
tikon? 

— Tute ne, oĉjo, nur instruiĝi. Dankon pro via 
helpo. Sed ne forgesu vian alian ŝuldon. 

— Kian ŝuldon, trezorinjo? 

— La portreton de G. E. Maŭra, kiun vi prome- 
sis al mi. 

— Ĉu vere mi promesis? 

WILLIAM AULD 

LA INFONA ROSO 


Saluton, pioniraj inoj de l' ensemado 
farita fride, kiuj fiŝine nin lokaŭtas. 
Frenezo! Ĉar ni solaj posedas la ŝlosilon 
de la generacioj estontaj de l' planedo. 
Kaj merdon al la rimoj! La ŝlosilon portas mi. 
Inerte ĝi nun pendas vana kvazaŭ surnajle, 
sed mi ĝin enmanigos kiel levilpotencon 
genia Arkimedo kaj ekmovos la mondon. 
Mi volas, bolas, rolas plenumi nur la celon! 
Genuoj miaj fortaj vin tuj malfermos kojne, 
ĉar kial sanaj viroj nur dumnokte koitus, = 
dum injektil' uzurpa deĵoras labortage? 
Venera degenero, kial ne MI generu? 
Ho, kara, jam pafpreta, kontraŭ-aviadile 

g s 

aa u t 

eks: siviasb ~O... 


Ne plendu, Glenda, se la Muestrario 

de Don Ramon vi kredis specimena A. 
muzeo ŝvela de artaĵoj ŝimaj! 

Avidis vi ekvidi la sekreton 

ŝlositan en la ombra ĉambro, kiun 

la mastro montras nur al viraj gastoj, 

post nervincite grinca ŝloselkliko: 

sur mola, pale blua velursofo 


anglin' fragila tute nudas. Tamen 

ne tute, ĉar ŝi portas strutopluman 
ĉapelon tre imponan laŭ Gainsborough, 
trivice luksan, perlan kolieron, 

kaskade falan ĝis la umbiliko, 

kaj, sube, riĉan, rufan pubotufon, 

al kiu ŝtele, vore vi okulis. 


kokok 


Sed vin impresis pleje, ke la plafonon stelas 
mil nure nuraj duraj okuloj sen vizaĝoj, 
globoj elkavigitaj por pli rapide sati, 
disstreĉitaj pupiloj, garbo da vivaj lensoj 
samcele fokusantaj! 

Ni plenumu la celon ... 
Kaj planke kreskas manoj en senpova sinlevo, 
el kiuj kelkaj blankas puraj kiel lotusoj, 
aliaj vitotrunkon similas kaj jam sekas 
de atendado vana, nur skelete atestas; 
eĉ unu abomene blua kun flavaj ungoj 
ja devis aparteni al ĉefinkvizitoro. 
Sed ĉambromeze pendas en plena matureco 
la plej belegaj fruktoj de fortika mamarbo: 
ŝvelabunde grapolaj, lunpalaj, sunkisitaj 
mamgloboj ĉiurasaj, unuopaj aŭ ĝemelaj, 
dolore mordincitaj, preter ĉies atingo. 
Kaj kiam planken falis kiel matura pruno 
okulo duonputra, ĝin avide kunkaptis 
kvin kroĉe venĝaj fingroj, kaj ĝin tiel dispremis 
sovaĝe, ke traŝpruco aspergis vian robon 
kiel gutoj de spermo! 

Ĉu vanas la peniso? 

CLELIA CONTERNO GUGLIELMINETTI 


LA ETA MONDO DE DONNA KAMOMILA 


Tiun intimiĝon mi deziris dum jaroj. Mi ĉiam 
suspektis, ke Kamomila estas vere mirinda persono. 
En la liceo ŝi studis plurajn lingvojn kun konsterna 
entuziasmo. La germanan, la francan, la latinan, la 
grekan, la ... nu, ŝi akiris jam juna tre vastan kulturon. 
La gepatroj ne volis rigardi ŝin kiel miraklinfanon kaj 
superestimi ŝiajn sukcesojn. Sed ni, samklasaninoj, 
tiel fervore kaj senenvie disbabilis nian admiron, ke ŝi 
komencis esti konata, eĉ ekster la urbo. 

Kaj iun belan aprilan matenon, la Markizo honoris 
ŝin per varba letero kun verdkolora broŝuro: Elementi 
della lingua Esperanto. Tio falis kiel fromaĝo sur ma- 
karoniojn. Dum la patrino fiere legis la nomojn kaj 
titolojn de la skribinto, Markizo Generalo Carlo Pio 
Gaetano Domenico Egidio di Montezemolo di Casti- 
glioncello di Montecuccoli di Gorgonzola fu Niculi fu 
Nicula fu!... la knabino komplete ellernis la tutan 
lingvon. Perfekte! 

Mi ripetas, ke Kamomila estas vere mirinda per- 
sono. Kiam mi vizitis ŝin poste por komplimenti pri 
la nova sukceso, ŝi konfesis: 

«Vidu, Julia, valoras la penon fordoni eĉ dek tu- 
tajn minutojn por la lenado de la internacia lingvo». 

«Tiel rapide?» mi miris. 

«Jes, se oni estas klera homo, oni tuj akiras la eble- 
con proksimiĝi al la eta, valora, trezorplena literaturo!» 

«Kaj ... se oni ne estas klera?» 

«Tiam, eĉ post jaroj, oni atingos nur la tragikan 
mutecon de la ŝtonoj», ŝi malgaje konkludis. 

Estis ja feliĉa cirkonstanco, ke la Markizo posedis 
nom-kolekton sufiĉan eĉ por distinge bapti ĉiujn ates- 
tantojn ĉe la Montesi-proceso. Estis ankoraŭ pli feliĉa 
la cirkonstanco, ke la Markizo mem neniam faris per- 
sonan viziton. Kamomila vere ne scius, kien loki eĉ 
la duonon de liaj nomoj en la eta hejma salono. 

Kaj venis la delira rondiro tra universalaj kongre- 
soj kun nacia kostumo flamruĝa. Malpli ruĝa tamen 
ol la milito, kiu traflamigis la mondon dum longaj 
mallumaj jaroj... 

Fine mortis la Pazzo. Kaj la paco revenis. Ka- 
momila edziniĝis al Otorino, fama laringologo, kiun la 
bona Dio, aŭ la hazardo, kondukis al ŝi. Feliĉo kaj 
abundo da titoloj kronis ŝin en la nova hejmo. La feli- 
ĉon ŝi ravite portis. Sed la titoloj estis vere tro multaj. 
llin ŝi konservis en la salono. En aparta vitro-ŝranko. 
Tiujn ŝi kutimis porti po unu, kaj povis rapide ŝanĝi 
laŭ la neceso de la rolo. Otorino flustre konfidis, 
ke li deziras ŝin laŭ Verlaine «alia ĉiufoje, kaj tamen 
ĉiam sama». 

«Kaj mi plenumas lian karan deziron, tiom pli 
volonte, ke mi estas lerta aktorino», venke ridetis Ka- 
momila. 

«Amatorino?» mi scivolis. 

«Jes, sed ĉiufaka. Laŭvice teatra aŭtorino, inicia- 
torino, reĝisorino, suflorino, trobadorino, ambasadori- 
no, majorino, komandorino, retorino, priorino...» 

«Vere viva rimaro!» 

Spite al sia feliĉo kaj gajmoka humoro, Kamomila 
konservis, el la pasinta malluma tempo, animon bele 


ZI 


tristan, kaj eĉ fariĝis profesorino pri bele... tristiko. 
Ŝi estis ŝatata lektorino. Unu vesperon, kun la mieno 
de Mona Lisa en esperplena atendo de feliĉa okazaĵo, 
ŝi anoncis al mi: 

«Julia, mi baldaŭ estos patrino!» 

La saman vesperon ŝi dungis min privata sekreta- 
rino. Kaj de tiam mi vivas en la glora ombro de ŝia 
mirinda persono. Mia unua tasko estis tajpi la katalo- 
gon de ŝiaj titoloj. La verko iĝis ĉiutage pli ampleksa 
sliparo. Pro ŝiaj primodaj konsiloj al Marjorie Boulton, 
tuj aldoniĝis “tajlora revizorino.. Baldaŭ sekvis “kura- 
torino de Wiederboren'. La urbanoj honoris ŝin “dok- 
torino', sed la simplaj kamparanoj el apudaj vilaĝoj 
ŝin nomis “La Sinjorino el Torino'. lun sunplenan 
posttagmezon, kiam la slipprovizo fine elĉerpiĝis, ŝi 
forpermesis min pli frue, anoncante kun ĉarma, tenera 
simpleco: 

«Nu, ĉi-vespere, mi estos nur la edzino de Otorino!» 

Kamomila abunde legadis el ĉiuj eblaj lingvoj kaj 
literaturoj. Nenio iam presita en Esperanto sukcesis 
eviti ŝian avidon. De Bein, ŝi malkovris eĉ sekretajn 
originalajn romanojn, kiujn neniu alia konas. 

«Li ne tre multe valoras kiel romanisto», ŝi diris. 

«Ĉu li?» 

Ŝi degnis ĵeti oston al la kompatinda kabeo: 

«Nu, laŭ mi li paragoneblas al Vallienne». 

«Kion vi opinias pri Miĥalski?» mi naive demandis. 

«Primitiva romantisto», respondis la mentorino. 
«Li esprimis nur simplajn sentojn per simplaj formoj 
kaj imitis el la propra nacia literaturo». 

Mian edifon interrompis diskreta frapo de la pre- 
ĝeja pedelo. 

«Ĉu la Sinjorino Kantorino estas hejme?» 

Oni petis ŝian helpon por ia funebra servo. Ka- 
momila tuj iris. 

Restinte sola en la salono, mi meditis pri vivo kaj 
morto. Pri la komuna sorto de ĉiu kreitaĵo. Post jaroj, 
Kamomila estos honorata nestorino de nia movado. 
Kaj poste, «ankaŭ vin, ho Kamomila, oni tien iam 
prenos!», mi nevole murmuris. Kaj ĉiujn viajn titolojn 
oni ĉize gravuros sur la tombo-ŝtono. Jes ĉiujn sen- 
escepte, kara! 

Sed, ĉu la nacia marmor-provizo sufiĉos? 

JOHN 1. FRANCIS 


ZURUPO LA ŜAFISTO 
(El malnova juglanda kroniko) 


Kiam Zurupo la Pacama, post sanga milito fine 
venkis siajn rivalojn, li ekokupis la palacon de la dra- 
midoj en Kerno. Li tuj konfirmis la esperojn pri lia 
reformemo plenigante la karcerojn, kiujn la milito ne 
detruis, kaj ekkonstruante novajn por la plej urĝaj 
bezonoj. Ne mankis laboro. La tribunaloj deĵoris 
supertempe kaj la ekzekutistoj ne trovis momenton 
eĉ kraĉi en siajn kalajn manojn. Se hakilo ekperdis 
sian efikon, ili ne reakrigis ĝin, nur prenis novan, kio 
cetere kontribuis la nacian ekonomion. 

Kvankam Zurupo modeste sin titolis La Ŝafisto, li 
plenumis sian oficon suverene kaj grandskale. La 
momentan malkreskon de sia ŝafaro li rekompencis 
per plimultigo de la hundoj, ĝis tiuj egalnombris la 
ŝafojn. Dum li tiel fervoris en pacaj okupoj, ekfuriozis 
nova milito, kiu baldaŭ ampleksis la tutan planedon. 
Tamen Juglando sukcesis ne nur lerte ĝin eviti, sed 
per tio akiri la favoron de la puratinoj, kiuj tiam regis 
super la potenca regno de Tiz. De jardekoj tiuj gvid- 
adis la landon alterne kun la purduloj, kaj ili nun 
kondukis senindulgan militon kontraŭ la transmaraj 
ŝafistoj kun energio apenaŭ supozebla ĉe maljunaj piaj 
virinoj. Kelkaj enviaj purduloj provis kalumnii ilin 
sorĉistinoj, tiam la plej ofenda insulto en tiu klerama 
nacio. Sed la puratinoj ne bezonis publike dementi 
la akuzon, ĉar ili rapide venkis la ŝafistojn, kies terito- 

rion ili dividis kun siaj aliancanoj el Gimdalo, kiujn la 
tizanoj profunde malestimis, sed sekrete timis. Re- 
kompence ili aplikis nun al Gimdalo la iom hiperbolan 
epiteton «unuaranga malamiko». 

Dume Zurupo, kiu verŝajne ne havis alternativon, 
trankvile plu ordonis ekzorcojn por la bono de sia 
ŝafaro kiel en la unuaj entuziasmaj tagoj de la jug- 
landa reformacio. Ekzekutojn li ekbremsis, ĉar liaj 
metodoj plirafiniĝis. Proskripciojn li ĉiam evitis, ĉar 
«malpurajn felojn oni devas lavi nur hejme». La 
karcera servo rimarkinde prosperis, kvankam la bez- 
onoj ankoraŭ tre superis la disponojn. La sola do- 
maĝo kuŝis en tio, ke la financaj rimedoj ekmankis 
por freŝaj investoj. 

Tiam la puratinoj ricevis inviton viziti la palacon 
de la dramidoj. Komprenante la mutualajn avanta- 
ĝojn kaj prognozinte proprajn profitojn, la maljunaj 
damoj tuj sendis al Kerno sian plej lertan ambasado- 
ron kun konfidencaj instrukcioj. 

Zurupo lin akceptis prince kun la tuta juglanda 
pompo. La vojon al la palaco kovris gigantaj tizaj 
standardoj, kiujn respekte tretis la rajdistoj de la Ho- 
nora Gvardio. Portretoj de la plej eminentaj parutinoj 
kaj purduloj pavimis la koridoroj de la palaco. Zurupo 
plie montris sian ŝaton al la gasto en plej etaj detaloj. 
En la latrinoj eĉ la intiman paperon delikate sed em- 
faze ornamis la blazono de Tiz aŭ represoj el ĝia nobla 
konstitucio. Tio profunde kortuŝis la ambasadoron. 
Sian dankemon li diskrete esprimis per la vortoj: 
Nemo me impune lacessit. Ne komprenante la sencon, 
sed admirante lian kleron, Zurupo tuj ordenis lin 
Granda Latrinisto, la plej alta distingo per kiu Juglando 
«povas honori fremdan klerulon», 

La festeno estis grandioza kaj la vinoj laŭdis la 
arton de la juglandaj vitistoj. Domaĝe, ke la gasto 
devis entute sin limigi al pokalo da akvo minerala por 
eviti konflikton kun sia kaprica hepato. Tamen tio 
permesis al li poste konservi sobran kapon dum la 
solena vizito al la Modelaj Karceroj. 

La spektaklo draste impresis la ambasadoron. Pli 
ol unu fojon la sango koaglis en lia koro, sed tio ne 
sapeis lian firman sinregon. Fleksante la langon kaj la 
pensivon samtempe, li sukcesis trovi laŭdojn adekva- 
tajn al sia ŝato. 

«Vidu, Ekscelenco», klarigis Zurupo «nia popolo 
havas spiritajn bezonojn, kaj en la tuta Juglando ĉiu 
devige praktikas la Moron, nur ĝin ekskluzive. Kelkaj 
herezuloj foje adeptiĝas al la purdulaj aŭ parutinaj 
ritoj. Tiujn ni tuj arestas kaj enkarcerigas». 

«Ĉu vi mortigas ilin?» scivolis la gasto. 

«Nur malofte kaj nevolonte. Mi ĉiam domaĝas 
ekzekuton, ĉar ŝafo ne povas morti pli ol unufoje, sed 
ja kapablas resuferi turmentojn ĉiutage. La tombo 
estas sterila». 

«Kaj la karcero?» 

«La karcero estas nacia industrio, kiu bezonas fre- 
ŝan investon, ĉar la kostoj tre altiĝis. Pensu, Ekscelen- 
co, ni devas unue konstrui karcerojn, poste ilin inde 
provizi. Tio necesigas policon, enketojn, esplorojn, 
juĝistojn, procesojn, nu tutan delikatan kaj ampleksan 
aparaton. Hodiaŭ sperta turmentisto, ekzemple, de- 
postulas tre altan salajron, precipe se li jam posedas 
ŝtatan diplomon». 

«Kaj vi bezonas?» sobre demandis la ambasadoro. 

«Ke via lando konsentu al ni jaran subvencion de 
cent milionoj da ordukatoj». 

«Kial mia lando?» 

«Pura tradicio! Vian landon ni ĉiam rigardis or- 
minejo. Antaŭ jarcentoj niaj ŝipoj velis al la tizaj 
provizejoj kaj revenis peze ŝarĝitaj. Nun, nia malnova 
nacio laciĝis de la longaj danĝeraj vojaĝoj. Venis la 
tempo, ke Tiz mem portu al ni la necesan oron, je 
propra risko». 

Tiam unu el la gardistoj malfermis la giĉeton de 
karcero. En ĝi sidis juna gimdalanino peze katenita, 
kiu eksputis teruran malbenon kontraŭ la vizitantoj. 

«Senfeligu ŝin viva!» diris Zurupo al du el la gar- 
distoj, kiuj haste kaj volonte plenumis la ordonon. 

«Mi ne toleras, ke iu kondutu malrespekte al miaj 
gastoj kaj precipe al vi, Ekscelenco!» aldonis Zurupo. 
«Cetere, tiuj skabiaj gimdalanoj senescepte meritas 
punon». 

Du monatojn poste alvenis al Juglando tri milit- 
ŝipoj ŝarĝitaj per la oro de Tiz. La bonan ricevon 
Zurupo tuj kvitancis per la gimdalanina felo, kiun an- 
koraŭ makulis koaglinta sango. 


Cuj 


HILDA DRESEN 

LEGOMAJ STROFOJ 


POREO 


Sur bed' ekflavas 
humile la poreo 
senflora, tamen 


ĝin gloros sun' mortanta 


en ora lumpereo. 


PIZOJ 


La pizoj perle 

el siaj konkaj guŝoj 
en pelvon falas, 
dum ilin gapas mire 


sendentaj verdaj buŝoj. 


RAFANO 


Sur buntaj napoj 
rafano preme sobra 
plej eminentas 

kaj nigras kiel longa 


senluna nokt' oktobra. 


KAROTOJ 


Sub tufo freŝa 
el verda filigrano 


l i 


ripozas plumpe 
la ruĝaj dikaj fingroj 
de terfosinta mano. 


KUKURBO 


En lit' folia 

kukurbo juna provas 
gravedon kaŝi. 

Sed kial luno 

spiona sin ne movas? 

MAGDA CARLSSON 


JUNA VIDVINO 


Somer', arbarodora ŝvito. 
Duopa sid' kaj apetito. 
Fortika brak', dorlotinvito. 
Ĝuplena lito. 


La vintron alfronti funebre. 
Sufoke muti, animfebre. 
Singulti nokte, ardpalpebre. 
Frosti vertebre. 


Sezonoj pasas. Neĝobstino 
kaj frido sur vidvina sino. 
Soleca vako ĝis la fino. 
Abstinrutino. 


RETO ROSSETTI 


LA KVINARBA KONFUZO 


Hirte refreŝigita de la matena duŝo Ben envolvis 
sin en la kanarikoloran bansurtuton. Emanoj el tuale- 
ta sapo diskrete ŝvebis. Vigle li paŝis al la salono por 
sorbi la mildan varmon de la kameno. Al li ekondis 
amuza repenso: antaŭ monato tiun ĉi bansurtuton por- 
tis Anna. Mondo! Nenion alian surhavis la knabino. 
Medite li pupilis la pomverdan sofon, sed tuj dispelis 
la sintrudan fantomon. Eh! nun urĝas dekreti la tag- 
ordon. Kion li pumpos el la dutaga libertempo? 

Trans la fenestro, la finoktobra sabato ellitiĝis 
oscede el mola nebulo. Taŭga vetero por intelekta 
okupo. Jaj! li ordigos kaj tralaboros siajn notojn pri 
la simbolismo de Adalberto Fuŝ. Jes, li provos likvidi 
la tutan taskon por fine liberiĝi el la tedaj, gluaj admo- 
noj de tiu bonuĉjo Hopkins. Parazita tipo. Eh! Sed 
kial li ja mem iam babilaĉis kun tiu pastro, anstataŭ 
loki sin sub polican protekton? Nu, tuj liberiĝi. Kaj 
poste, kial ne ĝui promenon sur la kamparo kun sen- 
peza menso? Palbluaj promesoj jam sporade aperis 
tra la diafana grizo. El la kuirejo alnaĝis odoroj de 
freŝa pano kaj preta kafo. 

La ĵusa sperto en Gadosto provizos sukan kontri- 
buon. Ben mense bildis al si la groteskan silueton 
de saliko kreskinta sur la kabano de Gabrielo. Li foliis 
sian notlibreton por retrovi la skizon al ĝi konfiditan. 
Jen, ĝi estas. Li komparis ĝin kun la kliŝaĵo aperinta 

a marda numero de «La Okulo». Korpo! la dom- 
eto ja identas sur ambaŭ bildoj. Tamen, en la ĵurnalo, 
la surtegmenta kreskaĵo klare aperas kiel juna poplo 
dande fiera pri sia naskiĝloko, dum la skizo de Ben 
prezentas tre rekoneble la formon de gracila frakseno. 
Aj mi! li miris, sed poste ekridis, kiam li laŭte ripetis 
frazon el la komenta artikolo de «La Okulo»: «Kreskigi 
abion sur tegmento estas originala kultivado!» 

«Precipe el semo de betulo», baritonis moka voĉo, 
kiu devancis sveltan korpon en la ĉambron. 
«Kukolovo! Merlin» bonvenigis Ben. «Kio nova?» 
«Haj! maltrafis denove via kara ... ben!» 

«Jen ni havas la Kvinarban Konfuzon, kiu almozas 


en l 


klarigon». : pilo 
«Tio pensigas» bonhumoris Merlin «pri tiuj scen- 


amuzistoj, kiuj dum minuto malaperas post ekranon 
kaj tute transformas sian aspekton. Mi iam spektis 
tian ulon, kiu laŭvice rolis la ĉefajn figurojn de la brita 
historio ekde 1066 ĝis Tony Armstrong. Kaj li same 
sukcese aktoris la pluvombrelan Chamberlain kaj la 
cigaruman Churchill». 

«Mi tamen ne kredas, ke ŝerculo pasigas la tempon 
ŝanĝante la arbeton sur tiu tegmento. Gadosto ja ne 
proponas multajn distrojn, sed al mi ŝajnas...» 

«Ej» interrompis Merlin «la aspekto de objekto 
ofte dependas de la vidangulo. Hieraŭ en la parko 
mi paŝis post juna paro novstile vestita Kiam mi 
preterpasis, mi surprizite konstatis, ke li estas ŝi, kaj 
inverse Almenaŭ tiel ŝajnis al mi en la momento. 
Sed mi ne ĵurus antaŭ tribunalo, ke ili ne estis ambaŭ 
knaboj aŭ knabinoj». 

«Pistu min Petro! Defore mi povus konfuzi sali- 
kon kun betulo, sed ne kun abio». 

«Certe, Ben, sed ĉu vi neniam aŭdis pri la efiko 
de atoma disradiado super la vivantaj organismoj? 
Japanaj sciencistoj eksperimentis super fiŝojn kaj tiujn 
tute aliformigis». 


«Ba! ne moku!» 

«Mi legis, ke franca poeto, laŭdire simbolisto, iam 
verkis venenajn poemojn, “La Ploroj de la Malbeno”, 
aŭ ion similan. Kaj ĉu vi scias, kio okazis?» 

«Nu?» scivolis Ben. 

«Cent jarojn poste, la fama retoro Seti, fervora 
adepto de la transformismo, serene deklaris en Lon- 
dono, ke tiujn poemojn originale verkis moderna 
hungara poeto». 

«Finfine, ankaŭ nekredeblaj aferoj povas okazi. 
Sed ... mi ne kaptas la rilaton». 

«Tamen rilato ekzistas. Kaj nun mi povus forviŝi 
la Kvinarban Konfuzon per la Simbolisma Teorio de 
Adalberto Fuŝ. Sed» aldonis Merlin, «kial mi tedu 
vin per tio?» (Aŭ la leganton). 


103 


MARJORIE BOULTON 

VIA KUKO 


Mi kuŝas bela, mola marcipano 
aŭ spicopan' aroma je dispono 
de via man' por amkonsuma kuno. 


Vi min admiras, jam dorlote palpas. 
Nenio nian amon plu malhelpas, 
por vi la korpo plezurpete pulpas. 


Avide mian robon kvazaŭ bildon 
ornaman vi detiras, prudan skoldon 
ignoras, fingre benas mian muldon. 


Jen mi min donas nuda, riĉa, karna, 
matura frando el utero forna, 
vin loge tentas por moment' eterna. 


Infera fajro jam en mi sovaĝas 
kaj korinterne tiel arde ruĝas ... 
Apenaŭ miaj formoj ne cindriĝas. 


Ho, kara, vire, vore braku min! aŭ 
frakase, tondre mi disbatos, ho, naŭ 


planed-sistemojn el la mond' almenaŭ. 


Amata, senti nur, ke vi min amas, 
okule, tuŝe, buŝe min gustumas, 
per animkrea knedo min animas. 


Mi volas esti via dolĉa kuko 
kaj ĝin anonci per Stafet' kaj Koko 
ho, mia kara, amata publiko! 


AL MIA KATO 


Tra la salono vi ĵus pasis, 
sed vi ne estas hermetika, 
vi flakon sub divano lasis. 
Konfesu do, fi, kato lika! 


Vi ofte pekas, plagas, pestas, 
en domo estas vi danĝera, 

la gastojn kaj min vi molestas, 
He ... kata Triunu' infera! 


En mia sino vi nun sidas, 
unika di' kaj sol-penato, 
sopirojn al vi mi konfidas, 
vi estas mia sin-di-kato! 


MIRAKLO 


En sapodoro 
ni staras kune. 
Tre ordinara 
fludona krano 
brilas latune. 
Ĉio normalas. 

Sed vi nun, kara, 
en via mano 

la mian lavas ... 
Sveniga sento! 
La tuŝo ravas 
min ĝis la koro 
kaj dispetalas 
kiel ekfloro. 

Nur ĉiutaga 
akvo kun sapo 


la plej malkara ... 


Sed pro vi, kara, 
preterimaga 
voluptagapo. 


WILLIAM AULD 


LA RIFUZITA ULTIMATO 


Respondo de la skota klanestro Robert Campbell 
al la angla ĉefministro. 


Clachan de Kokfaril 
Domrnsida vojo 
La 16an de marto 1719 


Tro ultimata Sinjoro, 


Trovante min unu plian fojon antaŭ la malagrabla 
devo rifuzi vian ultimaton, mi tamen neniel intencas 
ignori ĝian literaturan valoron. Wi certe bonvolos 
kompreni, ke al ni tute ne eblas utiligi ĉiujn ultimatojn, 
kiuj regule alvenas al nia klana stabejo. Tial mi sentas 
min ofte devigata rifuzi ultimatojn, en kiuj mi rekonas 
vere konsiderindan talenton. 

Mi povas al vi certigi, ke se vi deziras iam ajn 
sendi pluajn ultimatojn, mi estos feliĉa ilin ricevi, ekza- 
meni kaj prikonsideri. Ni ĉiam serĉas novajn talentojn 
sur tiu kampo. 

Permesu tamen, ke mi tiru vian atenton kaj afable 
petu vin pri la jenaj nepre necesaj kondiĉoj: 

Ultimatojn oni direktu al ni ĉiam en du ekzem- 
pleroj. Ili devas esti klare skribitaj en perfekta lingvo. 
Oni skribu sur nur unu flanko de la papero (prefere 
en normformato A4), kun interlinia spaco kaj kun tre 
larĝa marĝeno maldekstre por la klanestraj instrukcioj. 

Neuzotajn ultimatojn ni resendos nur kontraŭ 
afranko aŭ respondkupono. 
Kredu min, tre ultimata Sinjoro, 


Sincere malvia 
ROBERT MACGREGOR CAMPBELL 
Klanestro 


(Imite al gazetartikolo «The rejected ultimatum»). 

KANDIDATO AL LA INTERNACIA DIPLOMO 


Skriba provo: Recenzu unu el la jenaj poemoj komentante pri 
la valoro haj enhavo. Aldonu vian opinion pri ĝia ĝenerala valoro 
kaj ĝia kontribuo al la Esperanta literaturo: 

Tagiĝo, de A. Grabowski; Maja Idilio, de K. Kalocsay 

Retro, de M. Boulton; Noktaj Pensoj, de W. Auld. 


Jen la tasko de kandidato, kiu modeste esprimis la deziron 
resti anonima, kion ni respektos despli volonte, ke li fiaskis ĉe la 
ekzameno. 


PENSOJ PRI LA NOKTAJ PENSOJ de WILLIAM AULD 


Tiuj, kiuj pie, utopie kaj hidroterapie sin banis en 
la kvietaj ondoj de «la nica literatura revuo», inter la 
kolbasoj de Schwartz kaj la pantalono de Haŝek, ne 
povis ne rimarki la aperon de la kutim-rompa poemo 
Noktaj Pensoj de William Auld. 

Per tiu poemo, la ĝis nun plej elstara ano de la 
metafizika skolo„al kiu apartenas ankaŭ Miloŝ Lukaŝ, 
Paul Neergaard kaj Berci Darazs, sin abrupte kaj pion- 
ire turnas al nova, ankoraŭ neesplorita regiono. 

La klasika filozofio nin instruas, ke dum la meta- 
fiziko esploras la unuajn kaŭzojn kaj principojn de ĉio, 
la eskatologio studas la lastajn finojn de la homaro 
kaj de la universo. Eskatologio memevidente konsistas 
el du partoj: E kaj skatologio. En logiko E estas sim- 
bolo de propozicio ĝenerala nea, sed ĉi tie ĝi mallonge 
simbolas Esperanton. Kaj skatologio estas la fina parto 
de eskatologio. 

Skatologio deriviĝas el skatolo, vorto semantike 
tre interesa, ĉar ĝi signifas a) ujo, b) substanco en 
fekaĵo (06H9A2), laŭ la Medicina Vortaro de D-ro 
Briquet. Do en kelkaj feliĉaj okazoj, ĝi signas samtem- 
pe la ujon kaj ties enhavon. Sekve, enskatoligi povas 
signifi france mettre en boite kaj ankaŭ ion pli drastan, 
se necese, 

En poezio, la versoj, la vortoj mem estas kvazaŭ 
la vazoj de la penso. Oni rajtas supozi, ke antaŭ la 
poeto sin levis la demando: Kiaj vazoj plej konvenus 
por NOKTAJ pensoj? Nu, la sole valida solvo sin 
trudis proprapeze al Auld kaj lin kondukis al la elekto 
de la skatologa formo. Tiel eble naskiĝis la nova 
skolo. 

La skatologio, kiun oni emus nomi skotologion por 
eviti dusencecon de la radiko, estas sekreta, fermita 
doktrino, nereduktebla sistemo, el kiu, post elĉerpaj 
esploroj, nia iluzia interpretado sukcesus eltiri nur 
vanan anekdoton kaj eluzitajn kliŝojn. Tamen la po- 
tenca intelekta travibro sentebla en la Noktaj Pensoj 
nerezisteble fiksas la atenton al aŭtentika talento kaj 
al la grandioza bildo, kiun ĝi prezentas pri la venonta 
mondo, pri la mistero de la homa destino. Tiu poezio 
estas densa kiel la plej densaj metaloj. 

Kaj ĝuste tial, grava miskompreno nin disigas de 
Auld. Ni neniel povas percepti la intencojn kaj kohe- 
recon de lia intelekta entrepreno, ĉar kontraŭ la forti- 
kaĵon de nia idea adasismo li lanĉas la ultimaton de 
sia adamismo, fenomeno propra al la kreantoj. Sur la 
merkato de la tutmondaj valoroj, Auld postulas lokon 
por nova varo: Esperanto. 

Venis la momento fari ankaŭ kelkajn rimarkojn 
pri la formo de la Noktaj Pensoj. La poemo konsistas 

el 31 versoj, same kiel la plej longaj monatoj konsistas 
el 31 tagoj. Kaj kiel la tagoj de la monato, la versoj 
sekvas unu la alian, sed ne similas. 

Apartan studon meritus la interpunkcio. Auld 
uzas ĝin ŝpareme, sed kun rimarkinda subtileco. La 
solan komon de la tuta poemo li ne metis ĉe la 24a 
linio inter alarmas kaj ke, kiel tion farus komencanto, 
sed lokis ĝin ĉe la fino de la dua linio post lago, kie ĝi 
vekas delikatan asociacion pri la lago de Komo. Kaj 
admiru la aŭdacan uzon de absoluta ablativo en la for- 
mo inverde el inverdo, kiun ni france tradukus per un 
verre d'eau. Ke Auld perfekte konas la francan lingvon, 
tion montras interalie la fino de la 17a linio: as is as os. 
Se vi taŭge aplikos la regulon de la inversa vortefiko, 
vi ricevos as as os is, kie senpene travideblas la origi- 
nala penso: a sa saucisse (havas sian kolbason). Te- 
mas evidente pri Schwartz, la nigrulo. 

Oni povus eble ĉikani pri la oportuneco de la 
neologismo hodiraŭ, sed kion oni ne pardonus al poe- 
to, kiu skribas ĉe la sekvanta verso: 


Ne pluvo pluro plu la plumis pento? 


La sencon de merdas en la 11a linio, mi bedaŭrin- 
de ne komprenas. Kaj eble ĝuste tie troviĝas la ŝlosilo 
de la tuta poemo. Similan vorton mi jam legis en la 
Infero de Dante, en la versoj 116 kaj 131 de la 18a kan- 
to. Tamen la tiea gloso ne sufiĉas por povi starigi 
utilan paralelon. Ankaŭ en la XIlla ĉapitro de Gargan- 
tua, en kiu Grandgousier admiras la eltrovemon de sia 
filo en la serĉado de konvena pug-viŝilo, oni povas legi 
la rimtrion Hordous, Merdous, Esgous, sed temas ver- 
ŝajne pri pura koincido, se oni povas tiel diri! 

Kaj longe meditinte pri la antaŭlasta verso 
oj kara kara senuteras plend' 


i in, ĉu oni ne devus ĝin 
mi perplekse demandas min, ĝ 


parafrazi 


oj, kara, kara, senutilas plend', 


kio estas mia kutima monat-fina respondo al la edzino 
konstatinta la foreston de ĉia financa rimedo. Fatala 
situacio, el kiu ĝis nun ne helpis eĉ la muzikaj bankoj 


de Samuel Butler. 


Noto de la ekzameninto: Tro nebule filozofema; 
9 poentoj el 20. 

ELI URBANOVA 


AĤ! 


Mi sentas jam nur tri dolorojn, 
sur lip', sub mamo kaj en ... aĥ! 
sed iam emis — for la plorojn — 
filine kuri al Jiftaĥ. 


Aĥ! tiom mi forklavis horojn, 
ke fine tedis min eĉ Bach. 

Mi sentas jam nur tri dolorojn, 
sur lip', sub mamo kaj en ... aĥ! 


Kovante novajn amfervorojn, 
mi sonĝis, ke Julio ... aĥ! 

al vango donus viv-kolorojn ... 
Sed li konfesas sin monaĥv! 


Mi sentas jam nur tri dolorojn. 

BALDUR RAGNARSSON 


XXII 


EL «ŜTOPOJ SEN NOMO» [ 
(Memore al d-ro Jon Regulurss, sunlanda filozofo) | 
| 


Sub enfalintaj 
tuneloj kie putro padas | 
tra labirintaj | 
mens-truoj | 
mi vadas 
pli pezaj ol uter plurfrukta 
intestoj ŝvele pezaj 
portendas r 
sen ŝelkoj 
Mi kien strebe strabu 
per kava okulglobo 
kaj memopria anestez? 
de l' buŝo ĝis la fina klap 
di-gestoj 
min pli suden tiras 
elene 
kaj helene pura mens 
avertas Heraklite: 


«Panta rhei, 
kat kakos kaj fos foros» 
Osmozis 
Interna mia kosmo 
sin sombre ĉenas al sennombraj 


——— 

pli sombraj kosmoj tiel ke 
kosmar 
deprime premos 
la altan nudan kapon de 
Kopar 
ĉar lin ne kovros mia 
sombrero 
Animon mian fonas 
la bildo de 
Pik-aso: 
tri lastaj nigraj gutoj 
el ploroj de la nokto 
ponarde pintaj en la mola 
sin kordura 
de la kiomoj mezaj 
tri vilaj ŝvelaj vermoj 
jam la kadavron ronĝas 
de putriĝanta paĝo. 


La ĉi antaŭa bildo aperis en grava hispanlingva gazeto por 
ilustri la artikolon Corduras y Locuras del de la Triste Figura. 

EZRA CLARK STILLMAN 


JAPANESKA MORO 


La juna paro 

ĉe l' klano kolektiva 
de la novedzo 
kunloĝis ĝis la morto: 
li ŝin boligis viva. 


MORMONO 
(UTAHO) 


Repleniginte 
jam ses siajn edzinojn 
la saman nokton, 


li dormis ĝis la sepa ... 


naskis al li du ĉinojn. 

TEO JUNG 


NE-TE-TEMPA BABILO 


lam 

Mi estis verda Teo tre ŝatata 
Egale de japano, rus” kaj brito: 
Mi gutis kiel dolĉa suk” granata, 
Sed tamen boris rokon el granito. 


lam 

Mi paŝis laŭ la larĝa Vojo glata, 
Min gardis zorge de danĝera glito, 
La Mondon revis paca, demokrata, 
Sed ĝin alridis kiel Demokrito. 


Tiam 

Min ravis floroj, gemoj, eĉ agato, 
Safir', onikso, perlo, krizolito 

De nia granda kalva Hipokrato ... 
Nun, mi ne volas esti hipokrito. 


Ho ve! 

Nin ĉiujn trafis vere plaga bato: 
Poet' jam estas for de ni rabita, 
La sana menso dronas en debato. 
Agitas Aglo nun pri ... -ata/ita. 


Kiel 
Entute povis esti plenumata 

La ago fendi tiun vazon splita 
Per martel-frapo peze senkompata, 
Se nun la vazo restas nefendita? 


Ita? 

Kaldrono plenas: ĝin evitu kato. 
Batal-oleo estas boligita. 

Tuj petu pacon, aspektulo-frato, 
AŬ via sorto estos morto frita! 


KAROLO PIĈ 


W 


NUMERALOJ 


Unuel (vidu en la O. Vo.): 
Profeto jam en la komenc' 
jarcenta, kun konvinka povo, 
dialektikas pri l' Esenc'. 


Duelo inter fratoj eksaj, 

pro la perfido de l' Markiz. 
Minacaj skuoj mondampleksaj. 
Saliv' kaj inko. (Griza kriz'. 


Tritiko oras sur la kampo. 
Alvenas ŝipoj al haven". 
Kongreso. Brilo. Verda lampo. 
Triumfon festas Antverpen'. 


Kvartal' por ĉiaj haŭtkoloroj. 
El getto flugas la hebre'. 

El ŝima kvaranten' la koroj. 
Krakov' arĝenta jubile! 


Kvinslando? Ĝi tro malproksimas, 
sed malpli tamen, ol la buŝ' 

de junulino, kiu timas 

akcepti provon de kuntu$". 


Sesioj kun mil diplomatoj. 
Cent konferencoj por la Pac', 

Rezulto: novaj pikildratoj, 
Ho-bombo kaj profunda lac'. 


Septembro. Fumoj. Eknebuloj, 


Vespere mi sopiras vin. 
En lito min avidas puloj, 
Ĉu vi revenos, Georgin'? 


POUL THORSEN 


MI KAJ LI 


Korbole mi indignas 

pro l' murdo al Lumumba, 
dum al Li loge signas 

la balancad' sublumba 

de voluptama stratanin'. 


Turmentas min, ke homoj 
aliajn nun torturas, 

ke pretas bomb-atomoj, 
sed al Li rid-purpuras 

en glasoj boĵoleza vin'. 


Arkansas, Alabamo 

La negrojn persekutas. 
Teruras min ĉi dramo, 
dum Li ĉetable glutas 
festenon en ĝuokulmin'. 


Eichmannaj hekatomboj 
korpreme min konsternas, 
dum por Li rozaj stompoj 
sur kin-ekrano sternas 

la nudon de lit-aktorin'. 

Mi pravus — teorie — EDWIN DE KOCK 
se rajtus mi Lin najli, 


Lin sola pilorie, 
sed faktas, ke mi kaj Li 
ĝemelas en la sama sin”. 
PISTOLETON POR SENKURAĜIĜINTO ! 


Jes, amiko, nokti kun poetoj 
novaj, preter temp' de minuetoj, 
estas ŝaktofunde negron serĉi, 
sed neniam vidi lin emerĝi, 
kaj post junojaroj strete frostaj 
hasti trans fantom' de stakoj ostaj, 
kies filigranoj neĝe bluas 
luntrempataj: ĉiam ni malfruas! 
Sub la dentoj fridaj de l' mateno 
diserigas cerbon nekompreno, 
por la belo manoj mute palpas 
kaj okuloj kavinterne talpas; 
mornalipe fajro voris langon, 
plumo ŝanĝis inko mensan sangon 
kaj lunbrilon de la koro. lru 
senpanike tra la plaĝoj, ŝiru 
la placenton el obskuraj floroj 
tra lontano de senhistaj horoj, 
tagoj kaj monatoj jam delonge 
= mortaj de malsato. Sunojn sponge, 
ĉerke sorbu ĝis la tempo dormos 
kaj inkube la futur' enormos. 
Helpos vin neniu. Stelo blinda 
“sole kunulinos en senvinda 
tristo. Por percepti la genion, 
faru plian truon en kranion. 

JUAN REGULO PEREZ 


LA HISPANA LINGVO KAJ FSPERANTO 


Se oni komparas la romanidajn lingvojn kun la 
latina, el kiu ili devenas, tuj elmontriĝas, ke la hispana 
plej proksimas al la klasika lingvo de Romo leksikolo- 
gie kaj sintakse. Jen kelkaj porkomparaj ekzemploj, 
kiujn citas profesoro Emile Moussat: 


klasik-latine — bispanc malfru-latine — france itale 

: : bella femmina 
formosa mulier hermosa mujer bella femina belle femme ( ) 

bella donna 
ponere poner mittere mettre mettere 
: apparecchiare 
ponere mensam poner la mesa mittere tabulam mettre la table (app ) 
la tavola 

caseum queso formenticum — fromage formaggio 
caput cabeza testa tĉte testa 


La esperantaj signifoj estas respektive: bela virino, meti, 
primeti la tablon, fromaĝo, kapo. 

La kaŭzoj de tiuj similecoj kaj diferencoj estas ĉefe 
historiaj. Iberio, frue kaj rapide romanizita, povis fun- 
de sorbi la ankoraŭ relative puran latinan lingvon, dum 
Italio, kiu iĝis kazerno kaj renkontiĝejo de vasta heto- 
rogena imperio, kaj Gallio tarde koloniita de rasmiksi- 
taj legioj, suferis la influon de jam degeneranta idiomo 
pli kaj pli invadata de barbarismoj. Poste, dum la 

araba regado, la iberia lingvo ne estis esence modifita, 
ĉar ĝi sukcesis konserviĝi en la eta asturia teritorio, el 
kie ĝi ree kreskis kaj firmiĝadis laŭ la progreso de 
la rekonkero, kiu daŭris 500 jarojn ĝis la okupo de 
Granado. 

Ripetfoje, la hispana lingvo estis senigita je fremdaj 
elementoj kaj iel relatinigita. Kaj ĉar la kastilanoj 
fariĝis plej potencaj en la duoninsulo, ilia lingvo rapide 
akiris hegemonion kaj atingis la modernan stadion de 
sja evoluo antaŭ la franca kaj multe pli frue, ol la itala. 
Nun, pli ol miljara, tiu malnova instrumento de kulturo 
ĝuas novan ekspansion pro la demografia ekkresko en 
latina Ameriko. 

Lastan jaron, okaze de vojaĝo tra Francio, mi 
konatiĝis kun nia juna samideano Henri Baupierre, 
kiun tuj ekjuketis deziro babili pri la hispana lingvo, 
Sentimente influita de ĝia prestiĝo kaj sonoreco, li 
entuziasme deklaris dum la konversacio: «Se espe- 
ranto ne ekzistus, la hispana pleje taŭgus kiel mond- 
lingvo». Mi supozas, ke surbaze de tiu konvinkiĝo li 
mem konsentos ĝin lerni! Sed, feliĉe, esperanto ekzis- 
tas kaj vivas. 

Sufiĉe disvastigita inter laikoj estas la opinio, ke 
esperanto plej parencas al la hispana. Ĉar multaj 
substantivoj finiĝas per -o, multaj adjektivoj per -a, 
kaj multaj radikoj devenas el la sama fonto, kiel la 
esperantaj, pluraj hispanaj vortoj tute identas morfo- 
logie kaj semantike kun la esperantaj: bando, diablo, 
gesto, golfo, grado, idilio, imperio, lago, lardo, libro, 
mano, oro, ktp. 

Tamen tiu identeco havas limojn, kiujn nespert- 
uloj ne trapasos sen danĝero fariĝi ridindaj aŭ ofendaj. 
Jen ekzemploj: 

bispane esperante bispanc esperante 


aro ringego papo kropo 
hilo fadeno pelo haro 
humo fumo piso etaĝo 
limo ŝlimo reloj horloĝo 
lobo lupo rostro vizaĝo 
mono simio sapo bufo 
palo bastono saŭco sambuko 


(Kelkaj el tiuj hispanaj vortoj havas ankoraŭ alian sig- 
nifon esperante) 

Admirante la vizaĝon de delikate rava hispanino, 
vi povas kastillingve nomi ĝin rostro, sed vi neekskuze- 
ble ofendus la belulinon, se vi nomus ŝin fea (malbela). 

Krom la tipe iberiaj produktaĵoj (azuleĥo, hidalgo) 
nur tre malmulte vere hispanaj vortoj eniris en espe- 
ranton, kaj cetere kiel neologismoj. Oni ofte kredas, 
ke algebro, alkoholo, almanako venis al esperanto tra la 
hispana. Nu, almanako, kiun unuafoje mencias Eŭzebio 
en la helena formo almenakhon, restas etimologie duba. 
Eble ĝi devenas el la kopta, sed nia lingvo certe ne 
ricevis ĝin el la hispana. Pri la arab-devenaj algebro 
kaj alkoholo ne ekzistas pruvo, ke ilin transdonis al ni 
la hispana. Sed algvazilo kaj alkado fakte migris tra 
Hispanujo. 

Multaj ĉarmaj homoj rilatas al la lingvaj problemoj 
kun la fantazio de artistoj, kiu, laŭ mia kompreno, estas 
tamen malpli danĝera, ol tiu de atistoj. 

